Samsung Anjur Rancangan Realiti Pertama Di Instagram, Ultimate BlackPink Fan!!!

Peminat Samsung dan BlackPink kini perlu bersedia apabila Samsung bakal melaksanakan Rancangan Realiti Instagram pertama di malaysia. Justeru Samsung telah memilih 4 orang influencer iaitu Chan Wei Keat, Shawn Gan, Arwind Kumar and Sean Lee untuk bertarung dalam beberapa misi di sekitar Kuala Lumpur pada 14 jun bagi menjadi Ultimate BlackPink fan.

Pelbagai cabaran perlu ditempuhi termasuklah persembahan tarian “Kill This Love dan banyak lagi pastinya dapat menghiburkan anda.

Sepanjang melakukan cabaran, mereka bakal menggunakan Kamera telefon pintar berputar pertama Samsung iaitu Galaxy A80.

Peranti ini dihadirkan dengan 3 kamera yang boleh di gelongsor dan diputar bagi merakam saat keriangan menggunakan lensa 48MP yang pastinya mampu merakam imej yang menakjubkan.

Pemenang akan ditentukan oleh undian. Jadi anda perlu mengundi influencer kegemaran anda kerana anda juga berpeluang untuk memenangi sepasang Galaxy Buds yang bernilai RM499 dan pelbagai lagi hadiah menarik.

Bagi mengetahui dengan lebih lanjut mengenai Ultimate BLACKPINK Fan Challenge, layari Instagram dan laman sesawang Samsung.


Syarikat Pembelajaran Mesin Revolusioner Kenal Pasti Dua Rawatan Sesuai untuk Jenis Kanser Payudara Sukar Diubati

Pattern Computer terima keputusan makmal kebangsaan positif untuk calon-calon ubatan terapi gabungan menyasarkan kanser payudara seakan-basal

REDMOND, Washington, 14 April 2020 /PRNewswire/ — Pattern Computer®, Inc. telah menerima pengesahan daripada Lawrence Berkeley National Laboratory bahawa kombinasi terapi ubatan yang dikenal pasti olehnya menggunakan sistem penemuan pola pembelajaran mesin proprietarinya berkesan untuk membunuh tumor kanser payudara malignan. Khususnya, pasukan Pattern Computer memilih untuk menyasarkan pada kanser payudara seakan-basal atau “negatif tigaan” kerana ia mewakili 15-20% daripada pesakit kanser payudara, agresif dan tidak mempunyai ubat-ubatan yang berkesan. Untuk butiran teknikal selanjutnya, sila ke https://www.patterncomputer.com/news/lbnl/.

“Kami berasa amat teruja dengan dua keputusan pengesahan bio dua tahap yang baru diterima oleh kami untuk calon-calon terapi gabungan kami, yang ditapis oleh kami untuk ubat-ubatan yang telahpun diluluskan oleh FDA secara individu atau dalam proses mendapat kelulusan. Ini merupakan projek pertama kami dalam bidang bioteknologi dan kami mengharapkan banyak kejayaan yang akan datang sepanjang jalan bagi membangunkan rawatan untuk penyakit kanser ini dan juga kanser dan penyakit lain,” kata Mark R. Anderson, Ketua Pegawai Eksekutif Pattern Computer.

Dua rawatan terapi berjaya menyelesaikan ujian organoid in vitro akhir di Lawrence Berkeley National Laboratory, menunjukkan “interaksi sinergistik yang signifikan” dalam membunuh sel-sel tumor malignan, dengan “kesan buruk yang rendah atau tiada” secara statistik ke atas sel-sel sihat. Dengan keputusan ini, Pattern Computer akan meneruskan ke fasa ujian praklinikal yang seterusnya.

“Kami faham bahawa keputusan kami masih agak awal; oleh itu, kami mengambil langkah-langkah seterusnya dengan teliti dan berhati-hati,” kata Anderson, “namun begitu, kami didorong oleh pengesahan biologi yang dapat dilihat oleh kami setakat ini daripada model pengkomputeran kami dalam bidang ini. Kami berasa gembira dapat bekerjasama dengan Lawrence Berkeley National Labs untuk mengesahkan dapatan ini.”

Pattern Computer, sebuah syarikat baharu di kawasan Seattle, menggunakan Pattern Discovery EngineTM proprietarinya untuk menyelesaikan masalah yang paling penting dan sukar diubati dalam bidang perniagaan dan perubatan. Teknik-teknik matematik proprietari syarikat dapat menemui pola yang rumit dalam data peringkat amat tinggi yang telah terlepas daripada pengesanan oleh sistem-sistem yang lebih besar.

Meskipun syarikat kini mengaplikasikan platform pengkomputerannya terhadap bidang penemuan ubatan yang mencabar, ia turut melakukan penemuan pola untuk rakan-rakan kongsi dalam beberapa sektor lain termasuk penyelidikan bioperubatan tambahan, sains bahan, pembuatan aeroangkasa, perubatan veterinar, operasi trafik udara dan kewangan.

Logo – https://ering.com.my/wp-content/uploads/2020/04/syarikat-pembelajaran-mesin-revolusioner-kenal-pasti-dua-rawatan-sesuai-untuk-jenis-kanser-payudara-sukar-diubati.jpg

Keywords:  Biotechnology Computer/Electronics Health Care/Hospital Medical/Pharmaceuticals Clinical Trials/Medical Discoveries Data Analytics

Source: PRNEWSWIRE


ASUS Menawarkan Kempen “ASUS Service Month” Sempena Sambutan Ulang Tahun Ke-30 – Bermula 1 – 30 Jun 2019

Sempena menyambut ASUS Ulang Tahun ke-30 dan perayaan Hari Raya yang bakal menjelang, ASUS dengan bangganya telah menawarkan kempen “ASUS Service Month” khas pengguna setia mereka.

Promosi ini diadakan selama sebulan mulai 1 – 30 Jun 2019, pengguna boleh nikmati tawaran diskaun harga sebanyak 10% dari harga asal bagi setiap perkhidmatan pembaikan. Perkhidmatan ini hanya sah pada pusat perkhidmatan yang dirasmikan oleh ASUS.

Terma & syarat boleh layari FB ASUS: bit.ly/2W9b52E

Pengedar Sah: bit.ly/2w5EjD0


Pokemon Legends Arceus Bakal Dilancarkan Pada 28 Januari Tahun hadapan!!!

Ada satu berita menarik yang mana Pokemon Legenda Arceus bakal dilancarkan pada 28 Januari 2022 bagi platform Nitendo Switch.

Permainan ini seperti biasa akan memfokuskan pada pemain yang ingin mengumpul Pokemon di dalam pokedex milik mereka.

Grafik bagi permainan ini juga tampak sangat menarik. Jadi, sama- sama kita nantikan keheadiran permainan ini.


Pengguna Sony Xperia Z5, Z3+ Dan Z4 Tablet Kini Boleh Muat Turun Android 7.1.1 Nougat

Kebelakangan ini, setiap pengeluar telefon pintar sedang giat mengeluarkan kemas kini pada peranti masing-masing. Selepas kemunculan Android 7.0 Nougat pada Sony Xperia Z5, Z3+ dan Z4 Tablet bulan Februari lepas, kini Sony mengeluarkan pula kemas kini versi 7.1.1 yang sedia untuk dimuat turun.

Kemas kini dengan nombor binaan 32.4.A.160 termasuk patch keselamatan (dikeluarkan 1 Jun 2017) turut membawakan ciri-ciri seperti Xperia Assist yang membantu pengguna meneroka, kehadiran mod stamina, dan penambahbaikan dalam prosesan gambar. Namun ia terdapat sedikit masalah pada log panggilan, yang dilihat masih belum diselesaikan.


OPPO Find X2 Bakal Dilancarkan Untuk Pasaran Tempatan Pada 10 Mac 2020!

OPPO Find X2 akan bertemu dengan peminat OPPO di pasaran tempatan pada 10 Mac 2020! Ya~ ini adalah kenyataan rasmi yang dikongsikan oleh OPPO Malaysia, bermakna anda tidak perlu tunggu lama lagi untuk melihat sendiri peranti hebat ini!

OPPO Find X2 adalah peranti flagship yang dikhabarkan akan menggunakan cip pemproses Snapdragon 865, skrin kadar segar semula 120Hz, pengecasan pantas SuperVOOC 2.0 65W dan sokongan rangkaian 5G. Untuk maklumat lebih lanjut, kita nantikan pelancaran di awal Mac ini.


[Tertiris] Samsung Galaxy S9+ Dengan Warna Coral Blue

Bulan ini Samsung akan melancarkan Samsung Galaxy S9 secara global di acara MWC 2018, Barcelona. Penawaran peranti baharu bukan sahaja menumpukan pada rekaan luaran tetapi warna juga turut akan dikemas kini.

Melalui kongsian daripada @evleaks, Samsung Galaxy S9 dan S9+ akan didatangkan dengan empat pilihan warna baru iaitu Midnight Black, Titanium Gray, dan warna baru Lilac Purple dan Coral Blue.

Anda mungkin pernah melihat warna Coral Blue ini pada peranti Note FE. Ia tidaklah betul-betul warna baharu tetapi dengan kemasan ini, Samsung mungkin boleh menarik lebih ramai peminat untuk memiliki siri S tahun ini.

Kami juga menjangkakan Samsung akan memperkenalkan warna lain selepas pelancaran rasminya kelak mungkin dalam versi merah jambu seperti kebiasaan yang pernah dilakukan sebelum ini.

Sumber


Tawaran Istimewa Sempena Bulan Ramadan – Huawei P9 dan Mate 9

Dalam meraikan bulan yang mulia iaitu Bulan Ramadan, Huawei memberi tawaran istimewa untuk peranti Huawei P9, Huawei Mate 9 dan Huawei Mate 9 Pro. Huawei P9 adalah telefon pintar pertama di dunia yang menggunakan jenis kamera kejuruteraan bersama dengan Leica. Dwi kamera yang terdapat di Huawei P9 ini mampu merakam gambar dengan jelas dan mengagumkan.

Untuk model Huawei Mate 9 pula, ia menggunakan kamera Leica generasi ke-2 dengan peningkatan kualiti dari segi penghasilan gambar. Manakala di peringkat atasan iaitu Huawei Mate 9 Pro, paparan yang digunakan beresolusi 1440 x 2560p (534ppi) untuk pengalaman menonton yang lebih gempak.

Harga istimewa ini sudah boleh didapati di seluruh negara.


Sharp Ingin Mengeluarkan Telefon Pintar Tanpa Bingkai

Rekaan smartphone tanpa butang hadapan kini menjadi ikutan kepada pengeluar-pengeluar telefon pitar dunia. Jadi, Sharp juga tidak ketinggalan untuk melancarkan beberapa model baru yang menggunakan paparan sesentuh sepenuhnya di bahagian depan pada 17 Julai depan.

Sebelum itu, gambar peranti tersebut telah tersebar meluas di arena sesawang yang kelihatan mirip seperti PH-1 milik Andy Rubin. Menurut Sharp, produk mereka mempunyai sedikit perbezaan tetapi masih mengekalkan potongan kamera depan di bahagian tengah atas. Sistem keselamatan seperti pengimbas cap jari sudah semestinya akan diletakkan di panel belakang memandangkan panel depan diberi perhatian penuh kepada paparan.

Baca juga: Reviu Eksklusif: SHARP M1, Khas Buat Kaki Swafoto

Peranti hampir tiada bingkai oleh Sharp ini dikhabarkan mungkin memegang kod model sementara FS8010 dan FS8016, masing-masing akan dibekalkan set cip Snapdragon 830 dan Snapdragon 660. Kedua-dua model akan dimuatkan dengan paparan 5.5 inci 2048 x 1080, kamera utama 12 Megapiksel serta 8 Megapiksel kamera depan. Memori pula disediakan dengan RAM 4GB atau 6GB bersama storan dalaman 64GB termasuk perisian OS menerima Android 7.1.1 Nougat setiap satu.


H3C Memulakan Jelajah Digital 2020 di Malaysia

KUALA LUMPUR, Malaysia, 17 Disember 2020 /PRNewswire/ –H3C, peneraju penyelesaian digital dengan rasminya memulakan acara maya globalnya, Jelajah Digital H3C 2020, di Malaysia. Acara maya itu mempromosikan hubungan kerjasama antara H3C, rakan kongsi dan pelanggannya di Malaysia untuk menggalakkan pelaksanaan strategi pendigitalan pintar dalam industri utama tempatan. Dilancarkan di beberapa negara termasuk Turki dan Filipina, matlamat Jelajah Digital H3C 2020 adalah untuk berkongsi visi H3C dalam membantu pelanggan globalnya mencapai tahap transformasi digital yang lebih tinggi.

Jelajah Digital H3C 2020-Malaysia dilancarkan pada 15 Disember untuk mempromosikan penglibatan dan memperkasa pertumbuhan bersama dengan pelanggan dan rakan ekosistem di Malaysia.

Kerajaan Malaysia telah meningkatkan pelaburan dalam bidang ICT dengan konsisten, termasuk data besar dan keselamatan maklumat dalam beberapa tahun terakhir ini, bertujuan untuk menyokong transformasi digital industri tempatan. Industri tempatan termasuk perkhidmatan penjagaan kesihatan, kerajaan, dan lain-lain yang telah beralih ke arah penyelesaian digital ketika pandemik COVID-19, seterusnya mewujudkan permintaan yang besar untuk sokongan pembinaan rangkaian digital.

Sebagai ketua di dalam solusi digital, H3C bersedia untuk membantu rakan kongsinya untuk mencapai permintaan ICT semasa di Malaysia. Syarikat ini menawarkan portfolio lengkap produk Infrastruktur Digital, merangkumi pengiraan, penyimpanan, rangkaian, keselamatan dan domain yang berkaitan, dan menyediakan platform digital sehenti yang komprehensif yang merangkumi pengkomputeran awan, data besar, kesalinghubungan, keselamatan maklumat, keselamatan baharu, Internet Benda (IoT), pengkomputeran canggih, kecerdasan buatan (AI) dan penyelesaian 5G, serta perkhidmatan teknikal hujung-ke-hujung.

Bercakap semasa Jelajah Digital H3C 2020 di Malaysia, Gary Huang, Presiden Perniagaan Antarabangsa dan Naib Presiden Kanan H3C, berkata, “Kami sangat gembira untuk mengumumkan peluasan perkhidmatan kami kepada lebih daripada 60 rakan kongsi Malaysia dalam sektor penjagaan kesihatan, pendidikan, kerajaan, pembuatan dan banyak lagi. H3C berharap dapat meninggalkan impak yang lebih besar lagi di Malaysia melalui peningkatan produk dan perkhidmatan yang unggul antara sektor-sektor utama, yang pastinya sangat penting untuk pembangunan ekonominya dan masyarakat secara keseluruhan.”

Dia menambah, “Hubungan perniagaan antarabangsa penting bagi kami dan kami berharap siri acara dalam talian ini memberi kami peluang untuk memperkenalkan teknologi baharu H3C serta pandangan kami mengenai kelebihan perniagaan, aplikasi industri dan strategi tempatan untuk pasaran Malaysia tahun depan.”

H3C secara rasminya telah melancarkan siri produk baharu. AD-NET 5.0 baharu (Network-Driven Networking) tersedia di pasaran tempatan dan dapat bekerjasama dengan pelanggan Malaysia untuk membina rangkaian perusahaan maju dengan kos operasi yang lebih rendah, kecekapan yang lebih tinggi dan pengalaman pengguna yang lebih banyak. Penyelesaian AD-NET telah memberi kuasa kepada sekelompok besar pelanggan daripada pelbagai industri di dunia, termasuk pendidikan, penjagaan kesihatan, kewangan, kerajaan, dan telekomunikasi dalam mencapai puncak transformasi digital.

Selain itu, H3C telah memperkenalkan 400G Data Center Switch, produk ketujuh produk HCI (Hyper Converged Infrastructure) UIS (Unified Infrastructure System) 7.0 dan yang terkini produk Wi-Fi 6. Dengan kerjasama Spirent, pembekal global bagi ujian dan penyelesaian automatik untuk rangkaian, H3C telah berjaya menyelesaikan ujian berskala besar 400G yang pertama seumpamanya dalam industri.

H3C juga telah melancarkan HCI UIS 7.0, memanjangkan perkhidmatan pusat data dari terasnya hingga ke pinggir. Untuk pasaran WLAN, produk Wi-Fi 6 H3C mempamerkan prestasi terkemuka di industri dengan akses kepadatan yang tinggi, kestabilan dan kelajuan tanpa wayar, yang telah disahkan oleh Tolly Group, penguji terkemuka di dunia.

Rockies Ma, Pengurus Negara bagi H3C Malaysia berkata, “Malaysia bersedia untuk menjadi sebuah model contoh di Asia Tenggara untuk pembangunan ekonomi digital serantau. H3C akan terus membantu pelanggan dan rakan kongsi kami untuk memacu pendigitalan secara aktif, meningkatkan kecekapan perniagaannya selain berusaha mengurangkan kos pembinaan digital, operasi dan penyelenggaraan.”

Selepas acara maya ini, Jelajah Digital H3C 2020 akan diadakan di pasaran utama lain termasuk Thailand dan Pakistan. H3C komited menyokong lebih ramai pelanggan untuk memajukan transformasi digital dan merangsang ketangkasan perniagaan di tengah-tengah keadaan pasaran yang sentiasa berubah.

Mengenai H3C

H3C merupakan peneraju industri dalam membekalkan Penyelesaian Digital dan komited untuk menjadi rakan kongsi kepada pelanggan kami yang paling dipercayai dalam usaha mereka untuk inovasi perniagaan dan transformasi digital. Syarikat ini menawarkan portfolio lengkap produk Infrastruktur Digital, merangkumi pengiraan, penyimpanan, rangkaian, keselamatan dan domain yang berkaitan, dan menyediakan platform digital sehenti yang komprehensif yang merangkumi pengkomputeran awan, data besar, kesalinghubungan, keselamatan maklumat, keselamatan baharu, Internet Benda (IoT), pengkomputeran canggih, kecerdasan buatan (AI) dan penyelesaian 5G, serta perkhidmatan teknikal hujung-ke-hujung.

Untuk maklumat lanjut, sila kunjungi http://www.h3c.com/en/

Ikuti berita terkini H3C di Facebook, Twitter dan LinkedIn

Source: PRNEWSWIRE


Kini Rasmi! POCO X2 Sokong Paparan Skrin 120Hz, Chipset Snapdragon 730G & Pengecasan Pantas 27W

Akhirnya tiba, POCO X2 muncul secara rasmi. Penawaran kali ini nampaknya dipenuhi dengan peningkatan ketara yang pastinya memberikan pengalam lebih lancar kepada si kaki gamers – termasuk sokongan paparan 120Hz bersama binaan skrin besar.

POCO X2 membawakan binaan paparan bersaiz 6.67″ dengan nisbah 20:9. Dalaman peranti diperkasakan oleh chipset Snapdragon 730G dengan paduan GPU Adreno 618. Untuk memori, peranti ini menyokong sehingga 8GB RAM dan storan sehingga 256GB (berasaskan UFS 2.1). Ia juga dibekalkan dengan teknologi penyejukan yang ditambahbaik – teknologi LiquidCool.

Untuk persediaan kamera, ia membawakan sokongan empat kamera utama dengan gabungan lensa 64MP Sony IMX686 + 2MP (Depth) + 8MP (Ultra – Wide Angle) + 2MP (Macro). Mengirinya adalah sokongan dwi kamera selfie dengan lensa 20MP + 2MP. Menariknya, kamera ini menawarkan sejumlah mod rakaman khas seperti VLOG, rakaman gambar RAW dan video pada 960fps.

Melengkapi peranti adalah bateri berkapasiti 4,500mAh dengan pengecasan pantas 27W yang didatang terus daripada kotak. Antara fungsi menarik lain termasuklah bicu audio 3.5mm dan IR Blaster. Pun begitu, ia dikatakan tidak didatang dengan sokongan kali air tetapi hanya disertakan dengan teknologi P2i Splash-Proof. Untuk keselamatan, ia dibina dengan sokongan pengimbas cap jari pada sisi.

Tersedia dalam tiga warna yang menarik seperti Atlantis Blue, Matrix Purple dan Pheonix Red, POCO X2 ditawarkan di pasaran India pada harga seperti berikut :


Tips Perkakasan Komputer Untuk Anda Yang Bekerja Dari Rumah

Sepanjang tempoh Perintah Kawalan Pergerakan berkuat-kuasa. Ramai dari kita melakukan tugasan dan kerja pejabat dari rumah, dengan berita terbaru bahawa perintah ini dilanjutkan sehingga 14 Februari 2020, pasti anda tercari-cari cara dan tips untuk kekal produktif sepanjang melakukan kerja di rumah.

Sebenarnya terdapat pelbagai faktor yang mampu menyumbang kepada tinggi dan rendah produktiviti di rumah. Pada artikel ini kami mahu membincangkan serba sedikit pilihan perkakasan yang sesuai digunakan ketika melakukan kerja di rumah.

Kuasa dan Kapasiti Bateri
Apabila anda memilih ruangan untuk bekerja, ia seharusnya selesa untuk anda dan juga ergonomik. Namun kadang kala ruangan ini mungkin tiada sambungan kuasa dan agak leceh untuk anda mencari dan menyambungkan komputer riba anda kepada plag kuasa.

Saranan kami, adalah untuk anda mendapatkan sebuah komputer riba yang mempunyai kapasiti bateri yang mampu bertahan sepanjang anda melakukan kerja. Lebih baik lagi jika komputer riba ini menyokong fngsi pengecasan pantas. Jadi mobiliti anda tidak terbatas ketika peranti dicas.

Acer Aspire 3 hadir dengan bateri yang mampu memperkuasakan komputer riba ini sepanjang 7.5 jam dengan satu cas penuh. Jika anda mahukan kuasa yang bertahan lebih lama, mungkin anda patut menimbangkan Acer Swift 5 yang mampu bertahan selama 11 jam.

Prestasi Mantap
Anda mungkin merasakan bahawa komputer riba yang biasanya anda gunakan untuk menonton Netflix berfungsi dengan sempurna. Walau bagaimanapun, apabila melaksanakan tugas semasa bekerja dari rumah, masalah lagging dan crash mula muncul. Ini mungkin kerana komputer riba anda mempunyai cakera keras HDD, RAM yang rendah dan cip pemproses yang tidak mampu melakukan multitasking.

Bagi menyokong kerja yang menggunakan tab pelayaran yang banyak ataupun spreadsheet mahupun program yang berat, kami mencadangkan untuk anda mendapatkan peranti yang dilengkapi sekurang-kurangnya Intel® Core™ i7, kad grafik khusus, 512GB SSD dan 8GB RAM untuk produktiviti tanpa kompromi.

Acer Nitro 5-inci mempunyai sema ciri yang kami sebutkan. Dilengkapi dengan NVIDIA® GeForce® GTX 1660Ti beserta paparan IPS yang menyokong sehingga 120Hz refresh rate, anda juga boleh menggunakannya untuk bermain permainan video selepas kerja anda selesai. Di samping itu, anda boleh menaik taraf komputer riba sekiranya anda memerlukan ruang storan yang lebih besar atau RAM yang lebih besar. Jika anda mencari skrin yang lebih besar, Acer Nitro 5 dilengkapi dengan pilihan 17.3 inci yang menyokong sehingga 144Hz refresh rate.

Paparan Kedua Yang Lebih Besar
Anda mungkin sudah terbiasa menggunakan paparan yang lebih besar di pejabat anda, dan merasakan paparan 15.6 inci tidak mencukupi untuk anda melakukan kerja spreadsheet, kami ada solusinya.

Anda boleh mempertimbangkan untuk menambah paparan kedua untuk lebih banyak ruang paparan untuk kerja anda. Sebagai peringatan, sila pilih monitor yang boleh muat di atas meja anda! Jika tidak, monitor tersebut boleh juga digantung dengan sokongan soket VESA.

Monitor Acer KG241QA 24-inci akan kelihatan bagus untuk disesuaikan dengan kebanyakan meja, dan anda boleh memasangnya ke dinding melalui soket dan pendakap VESA.

Peranti yang dicadangkan di atas boleh anda dapatkan melalui stor rasmi atas talian Acer (stok terhad).

Bersempena dengan jualan ulang tahun Lazada, terdapat promosi tambahan untuk Acer Aspire 3 (A315-55G541R) dan Acer Nitro 5 (AN517-51-73JS) pada 27 Mac. Pelanggan yang membeli model Acer pilih dari 1 Februari hingga 31 Mac 2020 berhak untuk menebus hadiah percuma Acer Malaysia ke-30 di https://www.a-redemption.com/ .


Dropbox Akan Menghentikan Servis Aplikasi Mailbox dan Carousel

Pada tahun 2013, syarikat Dropbox telah membeli aplikasi Mailbox dan Carousel sebagai salah satu servis digital di bawah syarikat itu. Namun, Dropbox mengumumkan yang kedua-dua servis aplikasi ini akan diberhentikan pada awal 2016 untuk memberi fokus kepada aplikasi Dropbox.

Aplikasi Carousel akan diintegrasikan ke aplikasi Dropbox sebelum ianya diberhentikan pada 31 Mac 2016, sementara Mailbox akan ditamatkan pada 26 Februari 2016. Kepada mereka yang menggunakan aplikasi ini, Dropbox menggesa anda supaya memuat turun semua data yang disimpan pada aplikasi tersebut sebelum servisnya ditamatkan.

Walaupun penamatan aplikasi Carousel mungkin tidak memberikan impak yang besar, namun aplikasi Mailbox sememangnya mempunyai sebilangan pengguna yang gemari. Menurut pihak Dropbox, mereka akan menyediakan kemudahan kepada pengguna untuk memindahkan dan membuat transasi daripada aplikasi ini dengan lebih mudah.


Samsung Galaxy J7 Pro Dan J7 Max Dilancarkan Di India

Memandangkan pengguna di India lebih ramai mensasarkan telefon pintar kelas pertengahan, maka Samsung telah memperkenalkan dua peranti iaitu Samsung Galaxy J7 Pro dan Galaxy J7 Max dengan sokongan rangkaian 4G LTE dan dwi slot SIM.

Samsung Galaxy J7 Pro hadir dengan paparan Super AMOLED 5.5 inci HD penuh, dikuasakan oleh set cip Exynos 7870 lapan teras A53 dan RAM sebesar 3GB serta 64GB storan dalaman. Manakala, Samsung Galaxy J7 Max didatangkan dengan saiz paparan IPS LCD 5.7 inci HD penuh bersama pemproses MediaTek Helio P20 lapan teras A53, diikuti RAM sebanyak 4GB dan 64GB storan dalaman.

Sistem operasi bagi kedua-dua peranti ini menggunakan Android 7.0 Nougat dan ciri Samsung Pay juga dapat memudahkan pengguna untuk membuat pembayaran di kedai-kedai.

Kedua-dua peranti ini juga dilengkapi kamera 13 Megapiksel dengan bantuan LED flash, di bahagian depan aperture f/1.9 manakala di bahagian belakang pula aperture f/1.7 dapat membantu mencerahkan gambar yang diambil. Ia juga diletakkan pengimbas cap jari di panel depan pada kedua-dua model termasuk bateri berkapasiti 3,600mAh untuk Galaxy J7 Pro, sementara Galaxy J7 Max menerima bateri lebih kecil iaitu 3,300mAh.

Samsung menawarkan Galaxy J7 Pro pada harga INR21,000 (lebih kurang RM1,412) dan Galaxy J7 Max pula pada harga INR18,000 (lebih kurang RM1,198), ia akan mula dijual di pasaran India bermula 20 Jun depan dengan warna pilihan emas dan hitam.


Siri Terbaru Huawei P10 Kini Dilancarkan Secara Rasmi Di Malaysia

Tidak sampai sebulan selepas didedahkan secara rasmi di dalam acara MWC 2017 pada 27 Februari yang lalu, Huawei Malaysia nampaknya telah membawakan berita baik kepada pengguna di negara ini apabila siri terbaru Huawei P10 telahpun dilancarkan secara rasmi untuk pasaran di negara ini. Selain daripada model P10 dan juga P10 Plus, Huawei juga turut memperkenalkan model P10 Lite untuk pasaran tempatan.

• HiSilicon Kirin 960
• 64GB + RAM 4GB
• 5.1 inci IPS-NEO LCD
• 1080 x 1920 piksel
• 12 + 20 Megapiksel
• 8 Megapiksel
• 3200mAh
• Prestige Gold, Graphite Black

Sama seperti generasi sebelum ini, P10 dan P10 Plus masih mengekalkan penggunaan dwi lensa inovatif hasil kejuruteraan bersama Leica. Namun begitu, lensa Leica pada model terbaru ini telah menerima penambahbaikan pada keupayaan penggambaran potret yang tampil dengan efek seperti yang dihasilkan oleh studio profesional. Bahkan buat pertama kalinya, Huawei telah menyediakan lensa kamera depan dengan sentuhan Leica pada model P10 dan P10 Plus sebagai pelengkap untuk dwi lensa Leica pada kamera utamanya.

• HiSilicon Kirin 960
• 128GB + RAM 6GB
• 5.5 inci IPS-NEO LCD
• 1440 x 2560 piksel
• 12 + 20 Megapiksel
• 8 Megapiksel
• 3750mAh
• Prestige Gold, Graphite Black

Huawei P10 dan P10 Plus yang hadir dalam rekaan yang premium dan berkualiti tinggi ini bukan sahaja tampil nipis dengan rekaan minimalis, tetapi ia turut dilengkapi dengan fungsi berprestasi tinggi termasuklah Huawei SuperCharge dan juga Machine Learning Algorithm yang mampu memastikan kelancaran pengoperasian peranti berdasarkan cara penggunaan anda.

• HiSilicon Kirin 655
• 32GB + RAM 4GB
• 5.2 inci IPS LCD
• 1080 x 1920 piksel
• 12 Megapiksel
• 8 Megapiksel
• 3000mAh
• Prestige Gold, Graphite Black

Manakala Huawei P10 Lite juga tidak kurang hebatnya kerana ia hadir dalam rekaan mewah pada harga yang berpatutan. Ini kerana ia menampilkan rekaan kombinasi antara kerangka aloi aluminium dan juga panel kaca 2.5D pada bahagian depan dan belakangnya. Apa yang lebih menariknya, Huawei juga turut mengumumkan dua lagi produk terbarunya dengan kemunculan Huawei Nova Lite dan juga Huawei Watch 2.

Pra-tempah Huawei P10, P10 Plus dan juga P10 Lite akan bermula pada 23 Mac ini secara eksklusif di Huawei Experience Store, Lazada dan juga Vmall. Manakala kesemua siri Huawei P10 ini boleh dibeli di semua pengedar sah di seluruh negara mulai 31 Mac 2017.


Nikmati Pelbagai Tawaran Menarik Dari HUAWEI Sepanjang Bulan Mei Ini!!

Bagi menyambut hari pekerja pada bulan Mei ini, HUAWEI bakal menawarkan pelbagai tawaran menarik antaranya harga baharu bagi HUAWEI P30 Pro, Mate 30 dan Mate 30 Pro 4G yang bermula dari 29 April. Berikut adalah harga baharu.

Dalam pada itu, sempena ulang tahun ke-6 HUAWEI Online Store, pelbagai tawaran menarik turut diberikan antaranya 16% bagi semua HUAWEI aksesori, tawaran hebat dan hadiah percuma bagi Must Buy dan peranti terbaharu. Anda juga boleh menebus baucar atas talian bernilai RM166 dengan hanya pergi ke HUAWEI online oficial store dan daftar akaun.

Dalam pada itu, bersempena dengan Ramadan, HUAWEI Mobile Servies turut melancarkan kempen AppGallery Brings You Together This Ramadan dan bakal memberi 10 buah HUAWEI P40 menerusi peraduan yang berlangsung dari 1 Mei sehingga 31 Mei.

Selain itu, HUAWEI Menber Center juga memberikan pelbagai ganjaran kepada pengguna . Pada bulan Mei ini, pengguna boleh menerima hadiah percuma dan diskaun menarik dari rakan seperti Malaysia Airlines , Golden Screen Cinema, Nando’s, Godiva, Baskin Robbins, Dominos’s Pizza, HealthLand, Samsonite, GNC, Health Lane dan banyak lagi.

Dalam pada itu, semua pengguna HUAWEI yang baharu, anda boleh menebus 3 bulan akses VIP bagi HUAWEI Video.

Ada satu lagi berita baik, ketika anda membeli HUAWEI MatePad Pro dengan Smart Magnetic keyboard pada harga RM2898, anda turut menerima HUAWEI M-Pencil bernilai RM299 secara percuma. Promosi berlangsung sehingga 7 Jun.

HUAWEI tidak berhenti di situ sahaja, mereka turut memperkenalkan perkhidmatan  Express VIP Delivery bagi membantu pengguna yang berada di sekitar HUAWEI Store yang mana barangan oleh di pesan melalui pengedar sah secara terus. Ia beroperasi dari 10 pagi sehingga 7 malam sehingga 31 Mei.


Kemas Kini Android Marshmallow Untuk OnePlus 2

Berita baik buat pemilik OnePlus 2 kerana Oxygen OS 3.0 berasaskan Android Marshmallow sudah tersedia untuk anda naik taraf dari versi sekarang, melalui naik taraf ini anda bakal menikmati beberapa tambah baik dan fumgsi baru.

Antara yang ditawarkan pada versi terbaru adalah fungsi Doze yang mampu memanjangkan jangka hayat bateri, menu kamera yang baru, tambah baik perisian pengimbas cap jari dan lain-lain. Ramai dari pemilik OnePlus 2 sebelum ini melahirkan rasa resah mereka apabila terpaksa menunggu beberapa bulan sebelum kemas kini tersebut dilancarkan secara rasmi.


Nikmati 88GB Hotspot & Kuota Internet Secara Percuma Dari Celcom Xpax & Berpeluang Memenangi iPhone 12 Pro!!!

Dalam semangat bersatu-padu dan saling menyokong sesama kita di saat negara sedang berusaha mengawal pandemik COVID-19, Celcom Axiata Berhad (Celcom) terus komited untuk menyokong pelanggan dengan ganjaran hebat dan pakej yang berpatutan, ketika mereka berada di rumah dalam tempoh yang mencabar ini.

Di samping itu, sambutan Tahun Baru Cina yang dinanti di seluruh negara turut mendorong Celcom untuk menyediakan pengalaman digital terbaik di rangkaian 4G yang terluas serta tawaran eksklusif seperti kuota ‘hotspot’ 88GB PERCUMA dan kuota internet berkelajuan tinggi 88GB PERCUMA kepada pelanggan prabayar.  Manakala pelanggan pascabayar Celcom MEGA™ Family Lines boleh menikmati pilihan fleksibel ‘Mix and Match’ iaitu mana-mana 2 model telefon pintar, termasuk telefon pintar 5G dengan langganan pelan pascabayar mereka.

Mulai hari ini sehingga 15 Mac 2021, Celcom Xpax menawarkan PERCUMA 88GB kuota Hotspot, yang sah selama 3 hari, bagi semua pelanggan prabayar yang baru melanggan pelan Celcom Xpax dengan pas Internet Tanpa Had RM12 Mingguan atau Tanpa Had RM35 Bulanan melalui aplikasi Celcom Life!

Pelanggan prabayar yang sedia ada dengan Pas Internet 7-hari, 14-hari, atau 30-hari, akan menikmati kuota internet berkelajuan tinggi 88GB PERCUMA sah selama 3 hari melalui just4ME™ di aplikasi Celcom Life. Pelanggan Celcom Xpax dengan Pas Internet Tanpa Had juga boleh menikmati kuota Hotspot 88GB hanya dengan RM8.80  sah selama 8 hari.

Selain itu, kesemua pelanggan prabayar Celcom Xpax boleh menyertai misi yang mudah melalui aplikasi Celcom Life bagi memperolehi ganjaran segera, dan terus memenuhi lebih banyak ‘misi’ untuk melayakkan mereka bertanding dan memenangi sebuah iPhone 12 Pro. Apabila setiap misi diselesaikan melalui log masuk kali pertama, atau log masuk harian sebanyak 15 kali di aplikasi Celcom Life, pelanggan prabayar layak menerima ganjaran seperti internet percuma, kredit percuma, dan tempoh sah percuma. Pelanggan juga akan mendapat satu penyertaan bagi memenangi hadiah utama iPhone 12 Pro apabila mereka telah menyelesaikan 6 misi.

Manakala bagi pelanggan pascabayar Celcom XP Lite™ dengan pas M atau L yang dinaiktaraf baru-baru ini boleh menikmatiFacebook, Instagram, WhatsApp dan WeChat tanpa had secara percuma selain daripada YouTube tanpa had percuma yang sedia ada.

Bagi memastikan ahli keluarga dapat terus berhubung dengan peranti terkini di pasaran, Pelanggan pascabayar Celcom MEGA™ Family Lines kini boleh mempunyai fleksibiliti untuk memiliki telefon pintar 5G dan 4G terkini di samping menikmati pengalaman internet berkelajuan tinggi! Tawaran ‘Mix and Match’ Celcom menawarkan pelanggan dengan 2 pilihan telefon pintar daripada 14 model berlainan, termasuk sebuah  telefon pintar 5G seperti Realme 7, Huawei Nova7se, Oppo Reno5 dan Samsung A52 berserta sebuah telefon pintar 4G hanya pada RM188 sebulan!

Bagi maklumat lanjut berkenaan tawaran terkini dan eksklusif daripada Celcom, pelanggan boleh melayari laman sesawang kami di www.celcom.com.my atau www.celcom.com.my/xpax, dan juga laman Facebook dan Twitter Celcom.


Google Daydream : Ekosistem Virtual Reality Android

Google kini mempunyai platform virtual reality mudah alih yang dikenali Daydream. Ia dibina di atas platform Android N sekali gus menolak desas desus sebelum ini bahawa Google akan bersaing dengan sistem virtual reality PC seperti HTC Vive dan Oculus Rift. Namun apa yang pasti, Daydream akan menawarkan pengalaman dan fungsi yang lebih baik berbanding fungsi Cardboard.

Berdasarkan butiran yang diberikan, nampaknya Daydream lebih bertindak sebagai tulang belakang yang akan menyokong fungsi VR di dalam ekosistem Android N. Daydream akan bertindak sebagai mod VR dan juga piawaian khas bagi smartphone yang menyokong sistem VR.

Google juga dilaporkan telah membangunkan aplikasi VR mereka sendiri yang terdiri daripada YouTube, Street View, Google Play Store, Play Movies dan juga Google Photos. Selain daripada Google, syarikat luar seperti HBO, Netflix, Ubisoft dan Electronic Arts juga turut serta dalam pembangunan sistem VR Daydream.

Nampaknya anda semua perlulah menabung mulai sekarang kerana Daydream pastinya akan menjadi sesuatu yang awesome apabila dilancarkan kelak.

Artikel-Artikel Selanjutnya:


NexChange Group dan Marita Group Anjur Bersama Sidang Kemuncak Maya Minggu Rantaian Blok Afrika Pamerkan Langkauan Ke Hadapan Teknologi Benua

HONG KONG, 18 Mac 2021 /PRNewswire/ — Minggu Rantaian Blok Afrika sulung akan dilancarkan mulai 28 Jun hingga 1 Julai 2021.

NexChange Group, ekosistem rantaian blok dan pembina usaha niaga serta MARITA Group, konglomerat Afrika akan berganding bahu untuk bersama-sama menganjurkan Sidang Kemuncak Maya ini. Acara ini akan menampilkan pengusaha industri dan pembuat keputusan utama yang menyumbang kepada peraturan, aplikasi, pelaburan dan pendidikan merentas banyak negara Afrika.

Juwan Lee, Pengerusi NexChange Group: “Afrika ialah langkah besar yang seterusnya untuk rantaian blok. Kami bukan sahaja melihat peluang dalam bidang pembayaran dan rangkuman kewangan, tetapi kami juga melihat penglibatan institusi yang ketara.”

Realiti baharu mempunyai teknologi terbukti bagi menjadi penghubung kepada masa depan yang lebih baik. Hubungan yang kukuh antara negara-negara Afrika, seperti kerjasama Selatan-Selatan, yang didorong oleh TYT Mohammed VI melangkaui lebih daripada sekadar politik. Jambatan ekonomi baharu memastikan agar Afrika berupaya untuk memintas langkah-langkah tertentu pada tangga teknologi, mengukuhkan kedudukannya di hadapan keluk global. Digambarkan oleh Bank Dunia dan digelar ‘leapfrogging’ (langkauan deras ke hadapan), ia bergantung penuh pada teknologi yang dipertingkat termasuk rantaian blok.

Rahhal Boulgoute, Pengerusi Marita Group: “Rantaian blok akan merevolusikan Afrika dan menyediakan peluang untuk rangkuman kewangan. Penting untuk kami mendedahkan teknologi rantaian blok di Afrika.”

Kesan dapat dilihat pada peta kewangan Afrika. Sejak beberapa tahun kebelakangan ini, perbankan digital dan pembayaran mudah alih telah terbukti menjadi kajian kes kehidupan sebenar untuk berjuta-juta pengguna, lalu menjadikan kehidupan kewangan orang ramai lebih baik, menjamin keterangkuman dan mengubah keadaan untuk mereka yang tidak mendapat akses kepada perkhidmatan bank. Bank, perusahaan dan usahawan mengubah nasib benua ini, seraya membentuk landskap pelaburan.

Acara ini menyokong usaha pengawal selia Afrika untuk menerima pakai peraturan yang diperlukan bagi menerima rantaian blok dan menjadi pengusaha global yang utama dalam teknologi yang membentuk masa depan. Cita-cita Tuan rumah bersama tersebut adalah untuk menjadikan Minggu Rantaian Blok Afrika sebagai platform utama untuk dialog dan perangkaian antara semua pemegang kepentingan dalam rantaian blok bagi mentransformasikannya menjadi suatu kenyataan di Afrika.

NexChange Group ialah pembina usaha niaga dan platform media yang mengkhusus dalam Rantaian Blok, Teknologi Kewangan, Teknologi Kesihatan, AI dan Bandar Pintar.

Marita Group Holding ialah sebuah syarikat global yang memberi tumpuan terhadap:

Untuk maklumat lanjut, sila kunjungi www.africablockchainweek.com atau hubungi: info@nexchange.com, +852 3595 3680.

Keywords: Banking/Financial Service Computer/Electronics Trade show news Blockchain Financial Technology Future Events

Source: PRNEWSWIRE


Remaja 19 Tahun Berjaya ‘Jailbreak’ iPhone 7, Kurang Daripada 24 Jam

Apple telah memulakan jualan iPhone 7 dan 7 Plus mereka di beberapa negara setelah perasmiannya. Kini ada berita baik untuk pemilik iPhone terbaru! Anda tidak perlu menunggu lama untuk ‘Jailbreak’ kerana seorang remaja telah berjaya menggodam sekuriti Apple iPhone 7 kurang daripada 24 jam.

Remaja yang dimaksudkan adalah Luca Todesco, atau lebih dikenali dengan nama samaran ‘qwertyoruiop‘. Remaja berusia 19 tahun ini dikenali ramai dalam dunia ‘Jailbreak’. Seperti yang diketahui, ‘Jailbreak’ membolehkan pengguna mendapatkan aplikasi yang tidak disahkan dengan lebih mudah serta membolehkan pengguna menggubah tetapan OS. Luca Todesco menyertakan bukti di mana dia berjaya ‘Jailbreak’ iPhone 7 kepunyaannya.

Menurut Luca Todesco, iPhone 7 sememangnya hadir dengan sekuriti yang lebih ketat berbanding model sebelum ini, tetapi ini tidak bermakna ‘the best, most advanced iPhone ever’ 100% selamat. Luca Todesco memberitahu, setakat ini dia tidak berminat untuk melaporkan kepada pihak Apple mengenai bug yang ditemui pada iPhone 7. Walaupun Apple telah menjanjikan sejumlah wang yang besar buat mereka yang berjaya menggodam iPhone terbaru ini.


Shopee Malaysia Berkolaborasi Dengan Pos Malaysia Untuk Melancarkan Program Penghantaran Percuma

KEMAS KINI!
Tempoh “Program Penghantaran Percuma” terhad sehingga 30 Jun 2016 sahaja.

Shopee selaku laman web membeli-belah sosial yang pertama seumpamanya dengan lebih dari 12 juta pengguna dari rantau ini telah berkolaborasi dengan Pos Malaysia. Jalinan ini sekaligus membolehkan pelanggan Shopee untuk membuat pembelian barang tanpa dikenakan sebarang caj penghantaran. Pelancaran program ini secara tidak langsung berupaya memudahkan dan melancarkan proses jual beli.

Versi Beta yang telah dilancarkan pada Mei lalu untuk penjual terpilih yang telah dibuat secara berperingkat ini bertujuan untuk memantau perkembangan dan penerimaan Program Penghantaran Percuma ini. Program ini akan memberikan subsidi yang dihadkan kepada penjual untuk penghantaran barangan di Semenanjung Malaysia dan juga Sabah dan Sawarak.

Selain mampu menarik perhatian pengguna untuk membeli barang tanpa dikenakan caj penghantaran, program ini juga turut memberikan keuntungan kepada penjual kerana permintaan yang lebih meluas dari seluruh negara. Sehubungan dengan pelancaran Program Penghantaran Percuma, Shopee turut menawarkan akses percuma ke program keusahawanan dan juga bengkel yang dikenali sebagai Shopee University untuk mendidik dan memberi pendedahan kepada bakal usahawan dalam industri eDagang.

Android
iOS


Aplikasi Chrome Versi 52 Untuk Android  Menawarkan Masa Capaian Lebih Pantas Dan Menjimatkan Bateri

Sokongan kapasiti bateri yang besar sahaja tidak memadai sekiranya aplikasi yang digunakan menjadi penyebab penggunaan bateri yang sangat besar. Antara penyumbang terbesar yang menyebabkan bateri peranti digunakan dengan banyak adalah ketika memainkan video di dalam pelayar web. Menyedari akan kepentingan tersebut, Google nampaknya telah memperkenalkan kemas kini terbaru aplikasi Chrome untuk peranti Android dengan kehadiran versi 52 yang menjanjikan penambahbaikan yang terbaik setakat ini.

Dengan Chrome 52, proses memainkan semula video bukan sahaja menjanjikan pengalaman yang lebih lancar, tetapi masa capaian juga akan menjadi lebih pantas dan dalam masa yang sama mengurangkan penggunaan bateri peranti Android. Langkah ini telah diambil oleh Google apabila lebih daripada 1 bilion jam video web telah dimainkan di aplikasi Chrome pada setiap minggu, sama ada melalui Amazon, Facebook, The New York Times, Netflix dan juga YouTube.

Tidak cukup dengan itu, video juga kini turut disokong dalam Mod Penjimatan Data yang mampu menjimatkan sehingga 50% data dengan memaparkan video dalam versi yang lebih ringkas. Menurut Google, penambahbaikan ini akan dapat dilihat dengan jelas pada klip video yang pendek yang banyak diselitkan pada laman sesawang.

Muat turun Fail APK


Realme 3 Pro Diperkenal – Sokong Snapdragon 710 + Bateri 4,045 mAh

Realme akhirnya memperkenalkan pewaris baru mereka di bawah siri Realme 3 iaitu Realme 3 Pro. Realme 3 Pro nampak hadir dengan pelbagai penambahbaikan serta teknologi baru yang pastinya memenuhi keperluan pengguna masa kini.

Realme 3 Pro membawakan paparan bersaiz 6.3″ FHD+ bersama kahadiran takuk kecil. Enjin telefon pintar ini dijana oleh cipset Snapdragon 710 dan dibantu memori sehingga 6GB bersama storan dalaman sehingga 128GB.

Melengkapinya, bateri 4,045 mAh (melalui micro-USB) bersama pengecasan pantas VOOC 3.0. Realme 3 Pro turut dimuatkan teknologi Hyper Boost 2.0 bertujuan mengoptimumkan prestasi telefon.

Dari segi kamera, Realme 3 ditanam dengan dwi kamera utama dengan resolusi 16MP (f/1.7) (sensor Sony IMX519) + 5MP (f/2.4). Difahamkan, kamera utama berkeupayaan menyokong tangkapan foto dengan resolusi 64MP Ultra HD. Mengiringinya, kamera selfie dengan 25MP (f/2.0). Realme 3 Pro turut menyokong video gerak perlahan 960fps.

Realme 3 Pro menggunakan antaramuka ColorOS 6.0 berasaskan Android 9.0 Pie. Tersedia dalam tiga warna menarik iaitu Nitro Blue, Lightning Purple dan Carbon Grey, Realme 3 Pro ditawarkan di pasaran India pada harga berikut :


Permainan Video Gears 5 Kini Percuma!

Jika anda belum pernah bermain permainan video Gears 5, dan dan mempunyai masa yang terluang di dalam tempoh PKP ini, kami ada berita baik untuk anda!

Permainan Gears 5 kini percuma melalui Steam dan Microsoft Store dan tawaran ini hanya sah sehingga hari Ahad, 12 April 2020. Secara purata, gameplay Gears 5 mengambil masa dari 10 jam sehingga 20 jam untuk dihabiskan, bergantung kepada corak permainan anda. Jadi sudah tentu ianya cukup untuk anda mainkan sehingga tawaran istimewa ini tamat.

Permainan Gears 5 mempunyai pelbagai mode untuk anda cuba. Jika anda rindukan interaksi bersama rakan-rakan, apa kata ajak mereka sekali untuk bermain co-op. Saya sendiri sudah bermain permainan ini dan amat berpuas hati dengan kualiti keseluruhan Gears 5. Bagi mereka yang meminati permainan third-person shooter, ini adalah salah satu permainan wajib untuk anda cuba.

Untuk mengikuti perkembangan dan berita terkini dunia PC, jangan lupa ikuti eRing di Facebook dan juga laman web rasmi.


AnyMind Group umum pemenang cabaran TikTok #YoungCreators MDEC

KUALA LUMPUR, Malaysia, 10 September 2020 /PRNewswire/ — AnyMind Group, sebuah syarikat teknologi dalam industri pemasaran, hiburan, HR dan terus-ke-pengguna, melalui jenama pemasaran pempengaruhnya, CastingAsia, bersama-sama Malaysia Digital Economy Corporation (MDEC), mengumumkan 10 pemenang Cabaran TikTok #YoungCreators yang diadakan bersempena dengan Gerakan #SayaDigital MDEC.

Selain daripada memenangi hadiah bernilai sehingga RM60,000, pemenang akan mengikuti program yang ditawarkan oleh CastingAsia yang merangkumi latihan dan sumber untuk melengkapi mereka dengan keupayaan untuk membangunkan lagi kehadiran digital mereka pada platform media sosial seperti TikTok, YouTube, Instagram dan Facebook.

Lima peserta yang menunjukkan prestasi terbaik juga akan mengikuti program selama enam bulan lagi, yang mana AnyMind Group akan memanfaatkan sumber selanjutnya termasuk sumber penerbitan kandungan daripada CastingAsia Creators Network dan AnyMind D2C for Influencers untuk membolehkan pemenang mengkonsepsikan, mencipta dan melahirkan jenama dan barangan mereka sendiri.

Pemenang-pemenang bertuah ialah:

“Inisiatif #YoungCreators ialah satu usaha kolaboratif awam-swasta yang bertujuan untuk menggalakkan kemahiran digital dalam kalangan belia untuk menonjolkan daya kreativiti mereka dan membangunkan perangkuman bagi melahirkan rakyat Malaysia berkemahiran digital. MDEC gembira dapat melihat pencipta Malaysia muda ini menginovasi kandungan yang menginspirasikan dan kami berharap agar pada suatu ketika mereka akan dapat menukarkan daya kreativiti mereka menjadi peluang untuk mendapatkan mata pencarian atau meningkatkan kemahiran kebolehgajian mereka. Saya ingin mengucapkan terima kasih kepada semua rakan kongsi dan mengucapkan tahniah kepada pemenang Cabaran TikTok #YoungCreators,” kata Ketua Pegawai Eksekutif MDEC Pn Surina Shukri.

Lee Chin Chuan, Pengurus Negara Malaysia, AnyMind Group, berkata: “MDEC berhadapan dengan dorongan yang kuat ke arah memajukan ekonomi digital dan ia juga merupakan sesuatu yang amat kami hargai di AnyMind Group. Kami berusaha untuk memperkasa bakat yang hebat ini dengan menyingkirkan sempadan mereka untuk menjadi pencipta digital yang luar biasa dan membolehkan mereka menjadi inspirasi buat keluarga, rakan taulan, pengikut dan sesama rakyat Malaysia.”

Latar Belakang AnyMind Group

Ditubuhkan pada April 2016, AnyMind Group ialah sebuah syarikat teknologi yang beroperasi dalam industri pemasaran, hiburan, HR dan D2C. Setakat ini, AnyMind Group telah mengumpul jumlah dana sebanyak US$62.3 juta, daripada pelabur-pelabur termasuk (tetapi tidak terhad kepada) LINE, Mirai Creation Fund, VGI, Japan Post Capital dan JAFCO Asia. AnyMind Group mempunyai lebih 750 kakitangan merentas 17 pejabat dalam 13 pasaran termasuk Singapura, Thailand, Indonesia, Vietnam, Kemboja, Malaysia, Filipina, Hong Kong, Taiwan, Tanah Besar China, Jepun, India dan Emiriah Arab Bersatu.

Logo – https://photos.prnasia.com/prnh/20200511/2800056-1LOGO?lang=0

Keywords: Advertising Computer/Electronics Multimedia/Online/Internet Social Media Workforce Management/Human Resources Awards

Source: PRNEWSWIRE


8 Ciri Yang Kami Rasakan Perlu Ada Pada Telefon Pintar 2018

Pada tahun yang sudah kita telah melihat banyak inovasi yang dilakukan pada telefon pintar. Kalau dari segi luaran kita boleh lihat banyak pengeluar cuba tonjolkan diri dengan kehadiran skrin bernisbah 18:9 di depan dan ada juga yang hasilkan peranti dengan skrin sepenuhnya di depan. Lebih ganjil lagi, skrin sekunder turut diletakkan di bahagian panel belakang peranti.

Manakala dari segi dalaman, pengeluar-pengeluar terkemuka telah memperkenalkan integrasi kecerdasan buatan (AI) pada cip masing-masing. Teknologi ini membolehkan peranti mempelajari habit dan rutin harian si pengguna mengikut masa sebenar. Sementara beberapa peranti turut memasukkan realiti bertambah (AR) pada sistem kamera untuk memberikan pengguna hiburan serta visual yang lebih nyata.

Lebih menarik lagi, hampir semua telefon pintar yang dilancarkan pada tahun 2017 dilengkapi kerangka badan logam serta panel berasaskan gelas dan tidak lagi menggunakan badan berunsur plastik. Jika ia dijual dengan tanda harga yang tinggi, semestinya ia menyokong sokongan kalis air dan debu.

Jadi untuk tahun 2018 ini, sudah pasti para pengeluar akan bersaing dengan lebih gigih lagi memasarkan produk-produk keluaran mereka. Di bawah eRing ada senaraikan beberapa ciri yang perlu ada pada peranti 2018 :

Disebabkan peranti keluaran Apple tidak lagi menggunakan bicu audio, ada pengeluar peranti Android turut serta tidak meletakkan bicu ini. Pengeluar beranggapan bicu audio menyebabkan peranti mereka tidak boleh dinipiskan, malahan perkakasan ini juga memakan ruang dalaman peranti. Namun, masih ada pengeluar yang mengekalkan bicu audio ini pada peranti keluaran mereka. Samsung antaranya yang tidak menghilangkan ciri ini maka tidak hairanlah mereka kekal menduduki tangga teratas pengeluar telefon pintar.

Sambungan USB C merupakan satu alternatif yang sangat baik menggantikan USB biasa. Ini kerana ia sangat berguna ketika pengguna ingin mengecas peranti dalam keadaan gelap. Jika sebelum ini, USB biasa perlu dimasukkan ke dalam bicu dengan berhati-hati untuk mengelakkan ia tersekat tetapi dengan USB C ia lebih mudah untuk digunakan. Di samping kabel ini turut menyokong pengecasan dan pemindahan fail yang lebih pantas.

Peranti yang canggih dan berkuasa memerlukan jumlah kuasa yang banyak. Jika bateri tidak mampu bertahan, ia mampu membahayakan si pemakainya. Selain dari membahayakan nyawa, kebelakangan ini berberapa peranti berjenama popular dilihat menghadapi isu telefon tidak dapat dihidupkan disebabkan oleh bateri. Jadi untuk tahun 2018, kami harap tiada lagi kes-kes sedemikian berlaku dan para pengeluar perlu mendapatkan pengiktirafan dari badan pemeriksaan seperti yang pernah diterima oleh Huawei pada model Mate 10 untuk bateri telefon paling selamat digunakan.

Setakat ini kebanyakan telefon pintar dengan sokongan kalis air hanya terdapat pada peranti premium. Namun untuk peranti yang premium anda perlukan wang yang banyak untuk dibelanjakan. Teknologi yang digunakan secara berleluasa ini, sudah pasti tidak lagi menelan kos yang tinggi seperti dahulu. Oleh itu, untuk tahun ini para pengeluar perlu meletakkan ciri ini untuk semua peranti kelas pertengahan dan lebih baik lagi pada peranti kelas permulaan.

Antara tarikan yang disajikan oleh pengeluar ialah sistem operasi terbaru. Seperti contoh, HMD Global selaku pembawa jenama Nokia kini menawarkan telefon keluaran mereka dengan sistem Android terbaru, sama ada terus dari kotak atau secara kemas kini. Pengguna kini lebih bijak memilih telefon pintar, jika ia sebuah telefon dengan sistem Android lama, pengguna akan cuba elakkan.

Pengubahsuaian dari segi rupa luaran amat penting untuk menarik si pembeli. Jadi, jika sesuatu model itu masih lagi mengekalkan rupa yang tradisional pengguna tidak lagi menaruh minat apatah lagi untuk membelinya. Inovasi paparan skrin hampir penuh kini dilihat menjadi fenomena. Tidak kira ia sebuah peranti bajet atau premium, anda kini boleh mendapatkannya pada harga yang berpatutan.

Dwi kamera tidak bermaksud ia menjanjikan kualiti penggambaran yang baik. Hanya segelintir model sahaja yang memberikan kualiti gambar setara kamera profesional. Dengaan cip yang semakin canggih dan moden, kini hanya perisian sahaja yang perlu dipertingkatkan. Tidak dinafikan peranti menggunakan Android menghadapi sedikit masalah mengenai pemprosesan gambar termasuklah peranti kelas atasan. Jika sensor yang digunakan berjenama terkemuka sekalipun, tidak semestinya gambar yang dihasilkan dapat memuaskan hati anda.

Jika tahun lalu perancangan Apple untuk memperkenalkan pengimbas cap jari pada skrin iPhone telah gagal. Pada tahun ini, Apple telah dimalukan oleh satu syarikat dari China iaitu vivo kerana mereka bakal menjadi yang pertama menghasilkan pengimbas cap ultrasonik pada telefon pintar. Teknologi yang sangat kompleks ini berjaya dihasilkan oleh kerjasama Synaptics bahkan telefon pintar flagship terbaru vivo ini bakal hadir dengan paparan sepenuhnya yang pertama di dunia.


Terhangat! Siri HUAWEI P40 Bakal Diperkenalkan Pada 26 Mac Ini Di Paris!

Selain muncul dengan pelbagai penawaran produk baharu, HUAWEI sempat berkongsi satu lagi berita gembira dengan mengesahkan bahawa siri HUAWEI P40 bakal muncul secara rasmi pada 26 Mac 2020. Acara pelancaran ini bakal berlangsung di Paris. Menurut HUAWEI, mereka bakal memperkenalkan dua model di bawah siri ini iaitu HUAWEI P40 dan HUAWEI P40 Pro.

Pun begitu, HUAWEI masih berteka teki mengenai spesifikasi utama peranti. Namun, mereka menjanjikan ia bakal menjadi antara peranti 5G terbaik di pasaran. Tidak ketinggalan, ia juga bakal disertakan dengan sokongan fotografi yang dipertingkatkan. Sama – sama kita tunggu!


Uptime: Aplikasi Projek Dari Area 120

Area 120 merupakan inisiatif Google pada tahun lalu bagi memberikan pekerja mereka sebuah platform untuk melancarkan projek dan membina syarikat mereka sendiri dan satu aplikasi dari projek di dalam Area 120 sudah pun dilancarkan.

Uptime merupakan aplikasi pesanan video, buat masa sekarang hanya ditawarkan bagi pemilik iPhone dan anda boleh muat turun aplikasi ini dengan kod jemputan “PIZZA”. Dalam aplikasi ini, anda boleh berkongsi klip video dari YouTube bersama rakan-rakan sambil bersembang. Pada fasa awal, terdapat beberapa had aplikasi seperti tiada fungsi untuk merakam video atau strim secara langsung. Buat masa sekarang anda hanya boleh berkongsi klip dari YouTube.


Kamera Boleh Lipat Bakal Hadir Pada Peranti HUAWEI? Paten Telah Diluluskan!

Kamera swafoto dari dulu yang hanya mempunyai satu sensor sehingga kini tampil dengan 2 sensor, dan ia bakal muncul dengan 3 sensor dari HUAWEI.

Menurut sumber, HUAWEI telahpun mempatenkan peranti dengan rekaan 3 kamera boleh lipat dan paten ini juga telah menerima kelulusan dari pihak berkenaan.

Melalui perkongsian gambar, rekaan yang digunakan oleh HUAWEI agak berlainan walaupun rekaan begini sebenarnya telah tampil pada Samsung Galaxy A80 dan ASUS ZenFone 6. Adakah paten ini akan digunakan dalam masa terdekat ini, kita tunggu sahaja berita lanjutan dari HUAWEI.

[ SUMBER ]


Samsung Galaxy Note FE Akan Mula Dijual 25 Oktober Depan – RM2,599

Berita baik buat anda peminat siri Note, Samsung Malaysia Electronics (SME) hari ini memperkenalkan Galaxy Note Fan Edition. Kami dikhabarkan ramai diantara anda tertanya-tanya adakah model ini masuk ke pasaran Malaysia, jawapannya ya. Peranti ini akan mula dipasarkan 25 Oktober nanti di semua Samsung Experience Store seluruh Malaysia.

Pihak Samsung juga memberitahu model Fan Edition ini mengalami perubahan dari segi kapasiti bateri, kini ia dimuatkan dengan 3,200mAh yang menyokong pengecasan pantas. Perkakasan lain masih lagi dikekalkan tetapi tidak pada warna, anda kini boleh memilih sama ada warna Black Onyx ataupun Coral Blue.

Ciri Bixby Home dan Bixby Reminder juga telah diintegrasikan bersama malah Galaxy Note FE juga mendapat sokongan tahan lasak kalis air dan debu IP68.

Kamera belakang dilengkapi sensor Dual Pixel 12 Megapiksel f/1.7 serta penstabilan imej optikal (OIS) dan depan menggunakan sensor 5 Megapiksel f/1.7. Memori RAM pula sebesar 4GB dan jumlah storan adalah 64GB yang boleh diperluaskan.

Galaxy Note FE kini ‘selamat’ dibeli pada tanda harga RM2,599 seunit.


OnePlus Nord Bakal Hadir Dipasaran Malaysia Tidak Lama Lagi!!

Jenama peranti pintar terkemuka, OnePlus hari ini mengumumkan produk terbaharunya yang dikenali sebagai OnePlus Nord kan tersedia di pasaran Malaysia tidak lama lagi.

Menariknya, OnePlus Nord ini bakal tampil dengan harga yang lebih mampu milik.

Layari laman sesawang OnePlus bagi mendapatkan sebarang maklumat.


HONOR Hunter V700 Kini Diperkenalkan – Tampil Dengan NVIDIA GeForce RTX 2060!

Buat kaki game, ada sesuatu yang menarik apabila HONOR telah memperkenalkan peranti gaming terbaharunya yang dikenali sebagai HONOR Hunter V700.

Peranti ini dihadirkan dengan kuasa pemproses yang sangat baik iaitu Intel Core i7-10750H dan saiz skrin yang besar iaitu 16.1″ dan tampil dengan kadar segar semula 144Hz.

BUkan itu sahaja, ia juga dihadirkan dengan kad grafik NVIDIA GeForce RTX 2060 dan dipadankan dengan RAM sebesar 16GB dan storan sehingga 1TB.

Buat masa ini, ia hanya tersedia di pasaran China dan belum diketahui lagi bilakah ia akan dipasarkan di peringkat global. Jadi, sama-sama kita nantikan!!


vivo Y85 Diumumkan – Menampilkan Paparan Skrin ‘Rongak’ & Penggambaran Utama Dwi Kamera

Selain Huawei, nampaknya vivo juga semakin aktif mengeluarkan telefon pintar untuk pasaran global. Terbaru, vivo kembali dengan model kelas pertengahan yang ditawarkan pada harga mampu milik iaitu vivo Y85.

Menampilkan skrin berukuran 6.26 inci dengan paparan nisbah 19:9, turut menyerikan telefon pintar ini adalah pemproses Snapdragon 450, memori 4GB RAM dan juga dua pilihan storan iaitu 32GB serta 64GB.

Walaupun hadir dalam kelas pertengahan, ia masih dilengkapi dengan ciri-ciri menarik seperti kamera hadapan 16 Megapixel dengan teknologi AI yang mampu mengambil gambar swafoto yang cerah. Manakala penggambaran utama dwi kamera pula beresolusi 16MP f/2.0 + 2MP f/2.0 yang hadir dengan mod Potret.

vivo Y85 turut dioperasikan oleh Android 8.1 Oreo dengan antaramuka FunTouch OS 4.0 serta ketahanan bateri berkapasiti 3260mAh. Ditawarkan pada harga RMB1,598 (kira-kira RM993) untuk storan 32GB dan RMB1,798 (kira-kira RM1,117) bagi storan 64GB.

Telefon pintar ini mensasarkan kepada mereka yang inginkan sebuah peranti dengan rekaan skrin ‘rongak’ pada harga rendah. Buat masa ini, tiada maklumat rasmi vivo Y85 akan ke pasaran tempatan.


HUAWEI secara rasmi Umum  Pelancaran Produk Baru Yang Unggul Pada 29 Julai – Mungkinkah HUAWEI P50??

Huawei secara rasmi mengumumkan bahawa ia akan mengadakan persidangan pelancaran produk baru dengan tema “Vientiane Reborn” pada jam 19:30 pada 29 Julai. Menurut berita sebelumnya, Huawei akan melepaskan skrin pintar, siri P50 dan produk lain pada hari ini.

Menurut berita sebelumnya, siri Huawei P50 akan melancarkan 3 model, iaitu Huawei P50, Huawei P50 Pro dan Huawei P50 Pro +. Antaranya, Huawei P50 akan dilengkapi dengan cip Kirin 9000E, Huawei P50 Pro dan P50 Pro + akan dilengkapi dengan cip Kirin 9000. Terdapat juga berita bahawa mesin baru akan dilengkapi dengan cip Snapdragon 888 siri 4G untuk mengatasi masalah cip yang tidak mencukupi.

Di samping itu, Huawei akan melepaskan tiga skrin pintar dan produk baru seperti Huawei Band 6 Pro pada hari yang sama.


Meriahkan Jualan Pertama OPPO A9 2020 Pada 28 Oktober & Rebut Peluang Temui Saharul Ridzwan!

Tik! Tok! Tik! Tik! Tok! Waktu yg ditunggu bakal tiba. OPPO Malaysia mengajak orang ramai untuk bersama-sama memeriahkan pameran jualan pertama OPPO A9 2020 yang bakal berlangsung di Lowyat OPPO Experience Store pada 28 September ini (Sabtu)! Bermula jam 11 pagi!

Lebih menarik, pameran ini bakal diserikan lagi dengan penampilan istimewa pelakon terkenal, Saharul Ridzwan yang akan berkongsi mengenai kehebatan utama yang ada pada OPPO A9 2020. Di samping itu, Saharul Ridzwan juga dikatakan bakal muncul dalam OPPO Facebook Live Stream. So, jangan lupa tanda kalendar korang!


Penurunan Harga vivo V7+ & Y53 Sempena Chap Goh Meh

vivo terus membawa berita baik khas peminatnya dengan kejutan yang luar biasa sempena Chap Goh Meh ini! Tidak ada berita yang lebih baik daripada mendapatkan promosi yang luar biasa sebelum Tahun Baru Cina berakhir!

Kini anda boleh dapatkan vivo V7+ pada harga RM1,199 (harga asal RM1,399), manakala vivo Y53 pada harga RM499 (harga asal RM599). Untuk pelanggan yang berminat, anda boleh mendapatkannya di kedai-kedai konsep vivo tempatan terdekat dan kedai rasmi Lazada vivo, mulai 27hb Februari 2018.


Google Home, Kini Boleh Ditempah!

Masih ingat Google Home yang sebelum ini telah diperkenalkan di acara tahunan Google I/O 2016? Peranti speaker dengan microphone aktif yang dikenali sebagai Google Home ini akan menggunakan teknologi Google’s Assistant bagi mengenal pasti arahan, soalan dan juga tugasan yang anda berikan kepadanya.

Peranti berbentuk silinder ini dicipta sebagai peranti universal yang boleh berhubung dengan peranti lain, terutamanya yang menggunakan ekosistem Google. Ia juga mengatasi kelemahan masalah yang kurang efisien apabila digunakan secara berkelompok, contohnya apabila anda menghubungkan dua peranti yang berada di bilik berasingan, arahan dan soalan yang anda berikan akan dijawab oleh kedua-dua peranti menjadikan tugasan yang diterima berganda.

Google Home juga boleh berhubung dengan peranti Cast-compatible (peranti yang boleh digunakan dengan Chromecast).

Google Home sudah boleh ditempah mulai hari ini di Amerika Syarikat, dan akan mula dijual pada 4 November 2016 dengan harga USD 129 (kira-kira RM 534).


Gempar! HUAWEI Mate 30 Pro 5G Berharga RM4,199 – Ketesediaan Bermula 7 Februari Ini!

Finally…Selepas sekian lama berteka-teki, akhirnya HUAWEI Mate 30 Pro 5G kini memasuki pasaran tempatan. HUAWEI Mate 30 Pro 5G merupakan peranti pertama di Malaysia yang dibekalkan dengan sokongan 5G dan penawaran yang terkini.

Bagi yang berminat, HUAWEI Mate 30 Pro 5G ditawarkan pada harga RM 4,199 dan ketersediaan adalah bermula 7 Februari 2020. Ia akan tersedia menerusi beberapa saluran berbeza termasuk HUAWEI Experience Stores di seluruh Malaysia dan rakan telco rasmi HUAWEI seperti Maxis, Celcom dan UMobile.

Setiap pembelian HUAWEI Mate 30 Pro 5G bakal didatangkan dengan hadiah eksklusif bernilai hingga RM537 – termasuk HUAWEI Wireless In-car SuperCharge charger dan Jaminan waranti tambahan selama satu (1) tahun. Tunggu apa lagi? Jangan lupa dapatkan seunit! Untuk mengetahui lebih lanjut mengenai siri HUAWEI Mate 30, sila lawati HUAWEI Online Shop / Facebook HUAWEI.


Bagaimana Toshiba Gunakan Data “Terbiar” untuk Cipta Dunia Pewujudan Bersama dan Penciptaan Bersama

SINGAPURA, 27 Mei 2020 /PRNewswire/ — Apabila data diproses, disusun dan dipersembahkan dalam konteks yang diberikan, ia menjadi maklumat bermakna yang dapat memajukan kehidupan harian kita. Ketua Pegawai Digital Toshiba, Taro Shimada berkongsi lebih lanjut bagaimana Toshiba Data Corporation, yang baru ditubuhkan pada tahun 2020, bertujuan untuk meneroka kemungkinan bagi memanfaatkan data harian untuk merealisasikan faedah-faedah yang ketara buat masyarakat.

Untuk siaran multimedia penuh, klik di sini:https://www.prnasia.com/mnr/toshiba_202005.shtml

Bermula Dengan Data 1.0 kepada Data 2.0

Menurut anggaran oleh IDC (International Data Corporation), jumlah keseluruhan data di dunia akan bertambah sebanyak lebih lima kali ganda dari tahun 2018 hingga 2025 – kenaikan data yang benar-benar mendadak hanya dalam tempoh tujuh tahun. Pertumbuhan ini juga dijangka berterusan. Toshiba percaya bahawa jumlah data yang terhasil daripada dunia fizikal – perkara-perkara seperti peralatan perkilangan dan sistem pengangkutan – akan jauh melebihi data yang terhasil dalam perniagaan siber.

Menerusi penawaran dan penglibatan oleh syarikat dalam sistem titik jualan (POS), jentera perindustrian dan infrastruktur sosial, Toshiba boleh mentranskripsikan data daripada dunia fizikal, memasukkannya ke dalam ruang siber dan kemudian menggabungkan data baharu ini dengan data siber yang sudah sedia ada bagi mencipta sesuatu yang bernilai.

Syarikat ini memberi tumpuan untuk mengumpulkan data tingkah laku pengguna dalam dunia fizikal dan dengan kebenaran mereka atau setelah menjadikan data ini tanpa nama, menyerahkan semula nilai yang dihasilkan kepada pengguna. Pelbagai penyedia perkhidmatan dapat menyediakan tawaran pelanggan yang berbeza mengikut data yang dikumpulkan.

Satu contoh ialah ‘Smart Receipt’ (‘Resit Pintar’) yang dibangunkan oleh Toshiba TEC Corporation, sistem Smart Receipt yang mendigitalkan resit kertas yang akan diterima oleh pelanggan apabila mereka membuat bayaran di kedai-kedai. Bergantung pada sejauh mana ia diaplikasikan, ia juga dapat digunakan sebagai mekanisme untuk vitalisasi serantau.

Toshiba Data sedang mempertimbangkan untuk menawarkan sokongan pengurusan kepada institusi-institusi perubatan. Melalui jalinan kerjasama dengan penyedia-penyedia yang lain, Toshiba berhasrat untuk membantu institusi-institusi perubatan menganalisis data pesakit dan mengenal pasti pelbagai penyakit pra-simptomatik bagi tujuan pemantauan kesihatan. Dalam menangani cabaran, Toshiba Data komited untuk mewujudkan sebuah ekosistem yang membolehkan semua pihak mendapat manfaat daripada data.

Foto – https://photos.prnasia.com/prnh/20200512/2801537-1-a?lang=0 Foto – https://photos.prnasia.com/prnh/20200512/2801537-1-b?lang=0 Foto – https://photos.prnasia.com/prnh/20200512/2801537-1-c?lang=0 Foto – https://photos.prnasia.com/prnh/20200512/2801537-1-d?lang=0

Keywords: Computer Software Computer/Electronics Health Care/Hospital Data Analytics

Source: PRNEWSWIRE


Mobileum Inc. Mengambil Alih Convene Networks

Portfolio yang diperluas mengukuhkan keupayaan Rangkaian Teras 5G Mobileum untuk menyokong syarikat pembawa kecil dan rangkaian peribadi

CUPERTINO, California, 23 Jun 2021 /PRNewswire/ — Mobileum Inc. (“Mobileum”), penyedia penyelesaian analitik global yang terkemuka bagi perkhidmatan perayauan dan rangkaian, keselamatan, pengurusan risiko, ujian dan pemantauan, dengan sukacitanya mengumumkan bahawa ia telah mengambil alih Convene Networks, penyedia teknologi penyelesaian rangkaian teras bersepadu untuk rangkaian 3G/4G/5G. Pengambilalihan ini mengembangkan jejak teknologi rangkaian teras Mobileum, memperluas portfolio penyelesaian Teras 5G (“5GC”) dan menyediakan 5G dalam kotak yang tersedia secara komersial (“COTS”) untuk syarikat pembawa kecil dan rangkaian persendirian.

Pengambilalihan ini berlaku setelah pengambilalihan Developing Solutions baru-baru ini dan sejajar dengan strategi pertumbuhan Mobileum sejak pengambilalihannya oleh Audax Private Equity pada tahun 2016, ketika ia terus membina penyelesaian rangkaian analitik bersepadu untuk menyokong pengendali telekomunikasi sambil melancarkan 5G, perkhidmatan Internet Benda (IoT) baharu dan mempercepat transformasi digitalnya.

Platform Active Intelligence Mobileum merupakan teknologi analitik berfokus telekomunikasi terkemuka yang menyokong perayauan, perkhidmatan rangkaian, keselamatan, pengurusan risiko dan ujian. Convene Networks akan meningkatkan keupayaan rangkaian terasnya dengan menyediakan elemen rangkaian yang diperlukan untuk menyokong infrastruktur selamat yang dimayakan sepenuhnya dan menyampaikan pengesahan teras 5G, pengurusan langganan serta fungsi analitik yang penting. Dengan keupayaan baharu ini, Mobileum boleh menyediakan rangkaian 5G yang lebih luas kepada pengendali telekomunikasi dengan tawaran yang disampaikan sebagai pakej bersepadu yang boleh diskala dan amat cekap serta boleh digunakan untuk menyokong kes penggunaan syarikat pembawa kecil dan rangkaian persendirian.

“Convene Networks ialah sebuah syarikat teknologi cemerlang dengan satu set produk inovatif yang akan membantu mempercepat strategi pertumbuhan 5G kami. Portfolio penyelesaian rangkaian Mobileum telah membantu penyedia perkhidmatan mengewangkan persekitaran rangkaian dan perkhidmatan mereka dan membolehkan mereka menawarkan perkhidmatan B2B dan B2C generasi akan datang dengan kecekapan yang tiada tandingan. Pengambilalihan ini mengukuhkan asas kami dan memperluas penyelesaian kami pada teras 5G dan menyediakan “kubu” untuk membina dan membangun visi 5G kami,” ujar Bobby Srinivasan, Ketua Pegawai Eksekutif Mobileum.

Portfolio produk Convene Networks yang merangkumi pengawal sesi dan penghalaan ConveneGSC GTP, pelayan pelanggan rumah ConveneHSS, daftar identiti peralatan ConveneEIR akan disepadukan dengan portfolio Active Intelligence Mobileum dan pasukan kejuruteraannya yang akan memperkukuh pasukan pakar rangkaian teras Mobileum.

Tentang Audax Private Equity

Audax Group ialah pengurus pelaburan alternatif terkemuka yang mempunyai pejabat di Boston, New York dan San Francisco. Sejak penubuhannya pada tahun 1999, firma ini telah memperoleh modal bernilai lebih $27 bilion di seluruh perniagaannya yang merangkumi Ekuiti Swasta dan Hutang Swasta. Audax Private Equity telah melaburkan lebih $6 bilion dalam lebih 135 platform dan di lebih 950 buah syarikat tambahan dan kini melaburkan dana ekuiti swastanya yang keenam bernilai $3.5 bilion. Melalui pendekatan berdisiplin Beli & Binanya, Audax berusaha membantu syarikat platform melaksanakan pengambilalihan tambahan yang mendorong pertumbuhan hasil, mengoptimumkan operasi dan meningkatkan nilai ekuiti dengan ketara. Dengan lebih 250 orang pekerja dan lebih 100 orang profesional pelaburan, firma ini merupakan rakan kongsi modal terkemuka bagi syarikat pasaran pertengahan Amerika Utara. Untuk maklumat lanjut, sila layari laman web Audax Private Equity website: www.audaxprivateequity.com atau ikuti kami di LinkedIn.

Tentang Convene Networks

Convene Networks ialah penyedia penyelesaian perisian untuk pasaran Tanpa Wayar dan Telekomunikasi. Convene Networks menyediakan penyelesaian dengan ketersediaan tinggi dan boleh dipercayai untuk memenuhi keperluan pelanggan yang mengubah cara penyedia perkhidmatan telekomunikasi mereka bentuk dan mengembangkan rangkaian mereka.  Fokus utama syarikat ini ialah untuk membangunkan penyelesaian perisian rangkaian telekomunikasi berprestasi tinggi yang dibina khas untuk NFV. Penyelesaian Convene Networks membolehkan penyedia perkhidmatan meningkatkan nod rangkaian mudah alih yang penting dengan pantas untuk memenuhi permintaan setiap rangkaian yang sentiasa berubah sambil turut menawarkan prestasi terbaik di pasaran. Convene Networks membantu penyedia perkhidmatan telekomunikasi mempercepat inovasi dengan menghilangkan kerumitan platform perkakasan khusus supaya mereka boleh memberi tumpuan untuk memacu perniagaan mereka ke hadapan.

Tentang Mobileum Inc.

Mobileum ialah penyedia analitik Telekomunikasi yang terkemuka untuk perayauan, perkhidmatan rangkaian, keselamatan, pengurusan risiko dan ujian kesalinghubungan domestik dan antarabangsa. Lebih 900 pengendali bergantung pada platform Active Intelligence yang menyediakan penyelesaian berasaskan analitik canggih dan membolehkan pelanggan menghubungkan kecerdasan operasi dengan tindakan masa nyata serta meningkatkan hasil, pengalaman pelanggan dan mengurangkan kos.  Mobileum beribu pejabat di Silicon Valley dan mempunyai pejabat global di Dubai, Jerman, India, Portugal, Singapura dan UK.

Ketahui lebih lanjut di www.mobileum.com dan ikuti @MobileumInc di Twitter

Logo – https://mma.prnasia.com/media2/1431792/Mobileum_Logo.jpg?p=medium600

Keywords:  Computer Networks Computer/Electronics Telecommunications Telecommunications Carriers and Services Acquisitions, mergers, takeovers Data Analytics

Source: PRNEWSWIRE


Rakan Kongsi Hotspot dengan Rangkaian Tanpa Wayar Sejajar untuk Menyampaikan Visi Kesalinghubungan di Nigeria

Penyelesaian Open RAN dan Model NaaS untuk Menyampaikan Perkhidmatan Jalur Lebar di Seluruh Nigeria

NASHUA, NH, 16 Disember 2020 /PRNewswire/ — Parallel Wireless, Inc., Syarikat Open RAN yang berpangkalan di AS yang menyampaikan penyelesaian lengkap berasaskan perisian 5G 4G 3G 2G Open RAN di dunia, hari ini mengumumkan bahawa mereka telah dipilih oleh Hotspot Network Limited, Rangkaian sebagai Perkhidmatan (NaaS), sebagai sebahagian dari Digital Farmers Club (DFC), Dana Penyediaan Perkhidmatan Universal (USPF) dan inisiatif kesalinghubungan NITDA Adopted Village for Smart Agriculture (NAVSA) untuk memberikan liputan 2G, 3G dan 4G meliputi 2,000 kampung yang dirancang di Nigeria.

GSMA menyatakan bahawa di Afrika Sub-Sahara, satu perempat penduduk masih tinggal di luar liputan jalur lebar mudah alih, berbanding 7%  di seluruh dunia. Internet mudah alih ialah satu-satunya kaedah akses digital untuk ramai individu dan perniagaan di Nigeria. Pandemik COVID-19 telah menegaskan betapa pentingnya internet mudah alih untuk menyokong akses kepada pendidikan, pekerjaan, penjagaan kesihatan, perkhidmatan dan rangkaian sosial.

Kerajaan persekutuan Nigeria komited untuk memudahkan pencapaian matlamat dasar nasionalnya untuk Perkhidmatan dan Akses Sejagat kepada teknologi maklumat dan komunikasi di Nigeria. Pelaksanaan ini akan diselaraskan dengan Matlamat Pembangunan PBB Matlamat SDG 1, 2, 6, 7 dan 13. Ini juga sejajar dengan Lima perkara terpenting African Development Banks – Terangi & Jana Kuasa Afrika (Light up & Power Africa), Sediakan Makanan untuk Afrika (Feed Africa), Industrikan Afrika (Industrialise Africa), Sepadukan Afrika (Integrate Africa), dan meningkatkan kualiti hidup orang Afrika.

Matlamat strategik perkongsian Parallel Wireless dan Hotspot adalah untuk membantu pengendali mudah alih serantau membina dan mengembangkan rangkaian tanpa wayar di seluruh Nigeria, dan sehubungan dengan itu menyediakan perkhidmatan digital generasi seterusnya kepada masyarakat setempat. Ini akan memenuhi objektif DFC, USPFS dan NAVSA untuk menyediakan perkhidmatan suara dan data untuk membolehkan penyediaan eHealth (eKesihatan), eHospitality (eHospitaliti), eEducation (ePendidikan), ebanking (eperbankan), eAgriculture (ePertanian) dan matlamatnya ialah, meningkatkan taraf hidup rakyat dan membawa mereka melangkah masuk ke alam ekonomi digital. Ini akan membantu DFC untuk mencipta lebih 100,000 pekerjaan langsung dan 1,500,000 pekerjaan tidak langsung di seluruh Nigeria.

Rakan kongsi projek menyampaikan keupayaan berikut:

Untuk mengetahui lebih lanjut tentang Open RAN, sila muat turun e-Buku di sini: https://www.parallelwireless.com/resources/everything-you-need-to-know-about-open-ran/

Kata-kata sokongan

Jurutera Morenikeji Aniye, Pengasas dan Ketua Pegawai Eksekutif, HotSpot Network Limited, mengatakan, “Hotspot telah memetrai perjanjian komersial dengan MTN untuk mengerah lebih 2,000 tapak bermula dengan 500 tapak pada tahun pertama. Kami percaya bahawa rangkaian 2G 3G 4G 5G Open RAN Parallel Wireless terkemuka di dunia yang inovatif dan mudah digunakan akan mempercepatkan tempoh ke pasaran untuk menyampaikan internet tanpa wayar kepada pengguna dan perniagaan.”

Christoph Fitih, Pengarah Jualan Afrika, Parallel Wireless, berkata, “Kami bangga menjadi sebahagian daripada pelbagai inisiatif seperti ini untuk melaksanakan platform Open RAN terkemuka di dunia bagi membolehkan pengendali mudah alih mengaktifkan perkhidmatan baharu dan inovatif dengan cepat dan berkesan kos, seterusnya memberi kesan positif dalam kehidupan penduduk global.”

Tentang Parallel WirelessParallel Wireless ialah syarikat pertama di A.S. yang mencabar vendor warisan dunia dengan penyelesaian makro Open RAN yang didayakan perisian ALL G (5G/4G/3G/2G) pertama yang disatukan dalam industri. Perisian rangkaian asas awannya membayangkan semula ekonomi rangkaian untuk pengendali mudah alih global dalam liputan dan juga penggunaan kapasiti, sekali gus merintis jalan ke 5G. Syarikat ini terlibat dengan lebih 50 pengendali terkemuka di seluruh dunia. Inovasi dan kecemerlangan Parallel Wireless dalam penyelesaian RAN maya terbuka pelbagai teknologi telah diiktiraf dengan melalui lebih 75 anugerah industri. Untuk maklumat lanjut, sila layari: www.parallelwireless.com. Berhubung dengan Parallel Wireless di LinkedIn dan Twitter.

Tentang Hotspot Network LimitedDitubuhkan pada tahun 2008, Hotspot Network Limited (HNL) menyediakan perkhidmatan perkongsian infrastruktur dan kolokasi Menara kepada pengendali Mudah Alih, kami juga menyediakan penyelesaian rangkaian sebagai perkhidmatan (network-as-a-service, NaaS) kepada pengendali mudah alih Nigeria yang bertujuan untuk mengatasi cabaran pengembangan kesalinghubungan mudah alih di kawasan luar bandar Nigeria.

Logo –  https://ering.com.my/wp-content/uploads/2020/12/rakan-kongsi-hotspot-dengan-rangkaian-tanpa-wayar-sejajar-untuk-menyampaikan-visi-kesalinghubungan-di-nigeria.jpg

Keywords: Computer Networks Computer Software Computer/Electronics Telecommunications Telecommunications Carriers and Services Contracts Joint ventures

Source: PRNEWSWIRE


Apple AirPods, Hampir Mustahil Untuk Dibaiki

AirPods merupakan antara peranti yang hangat diperkatakan pada tahun ini. Kepopularan peranti ini adalah hasil tindakan Apple yang membuang audio jack pada peranti iPhone 7 / 7 Plus dan AirPods menjadi peranti audio menggantikan EarPods yang menggunakan sambungan wayar.

Dengan harga jualan yang tinggi, AirPods merupakan satu risiko kewangan kepada kebanyakan pengguna dan salah satu aspek yang kerap dipersoalkan adalah ketahanan peranti ini. Anda pastinya ingin memiliki peranti yang tahan lama setelah berbelanja RM 849, namun bagaimana pula kalau perkara yang tidak boleh dielakkan terjadi dan AirPods ini rosak. Adakah ianya boleh dibaik pulih?

Menurut iFixIt, sebuah laman rujukan baik pulih, AirPods dari Apple hampir mustahil untuk dibaik pulih. Komponen di dalam AirPods dan bekas pengecas khas amat sukar untuk dikeluarkan dan risiko untuk merosakkan komponen-komponen tersebut amat tinggi, lantas menjurus kepada pemberian skor 0/10 untuk kadar boleh baik pulih peranti dari iFixIt.

Jadi jika anda bercadang atau pun sudah memiliki AirPods, beringatlah agar untuk menggunakannya secermat mungkin.


Football Manager 2020 Kini Diumumkan – Bakal Tersedia Pada November Kelak!

Sega dan Sports Interactive kini mengumkan permainanan terbaru dalam siri simulator pengurusan bola sepak iaitu Football Manager 2020 – bakal tersedia pada November kelak. Dalam pada itu, video penggoda juga telah dipertontonkan dan butiran utama ciri permainan dikatakan bakal diumumkan pada pertengahan September menerusi laman web rasmi Football Manager.

Football Manager 2020 ( PC, Mac & Stadia), Football Manager 2020 Touch (untuk PC, Mac, iOS, Android) dan Football Manager 2020 Mobile (untuk iOS & Android) – ketiga-tiga versi akan tersedia pada November kelak, namun tarikh masih belum dikongsi. Setersunya, Football Manager 2020 Touch untuk Nintendo Switch akan tersedia pada akhir bulan November.

[SUMBER]


OPPO Perlihatkan Telefon Boleh Gulung – Dikenali Sebagai OPPO X 2021!!

Ada sesuatu yang menarik ketika OPPO INNO Day apabila mereka telah memperlihatkan peranti boleh gulung mereka yang dikenali sebagai OPPO X 2021.

Menariknya mengenai peranti ini adalah skrinnya boleh ditarik sehingga 7.4 inci. Menurut OPPO lagi, terdapat Warp Track di bawah skrin untuk melindunginya.

Tetapan saiz skrin boleh dilakukan menerusi peranti ini. Sungguhpun begitu peranti ini masih lagi telefon konsep. Jadi teruskan bersama kami bagi menantikan perkembangannya.


UGREEN Tawarkan Promosi Hebat Sempena Jualan 12.12 Di Lazada & Shopee

Musim perayaan laa kan, sibuk membeli barangan baharu kerana bermacam-macam promosi diadakan? So jangan terlepas peluang mendapatkan aksesori bermutu tinggi dari UGREEN, sempena sambutan jualan 12.12 di Lazada dan Shopee.

📌 12 ~ 14 Disember 2019 – Diskaun sebanyak 10% bagi semua barangan UGREEN

📌 09 ~ 11 Disember 2019 – Dapatkan baucar diskaun 50% setiap hari jam 10 pagi

📌 12 Disember 2019, 12am ~ 2am – Diskaun ekstra 10% bagi semua barangan UGREEN

📌 Promosi Chup Dulu dari 02 ~ 11 Disember, anda boleh nikmati potongan sehingga RM53 bagi PD Power Bank hanya pada RM46.99 (harga asal RM99.99), atau potongan sebanyak RM20 bagi 65W PD Charger hanya pada RM69.99 (harga asal RM89.99).

📌 Crazy Flash Sale

Selain promosi yang disebutkan di atas, terdapat banyak lagi produk baharu dan produk hangat turut tersedia dengan diskaun eksklusif serendah RM10.20!

Tambahan lagi, UGREEN juga mengadakan Live Giveway pada 11 Disember, 7pm ~ 8pm dengan pelbagai hadiah menarik ingin diberikan. Stay tuned Live mereka!

📌 12 Disember 2019, 12am ~ 2am – Diskaun ekstra 20% bagi semua barangan UGREEN

📌 Baucar eksklusif: UGREPDWE, UGREPDER, UGREPD13

📌 Menangi Baucar eksklusif bernilai RM9 dengan Follow + Share pautan kedai ke FB/IG

📌 Beli pada 12 Disember, dan 3 Pemenang akan dipilih secara rawak bagi memenangi hadiah eksklusif.

📌 Produk hangat turut ditawarkan pada harga menarik:

Ada lagi! Ada lagi! Ada lagi! UGREEN juga menganjurkan giveaway bagi 12.12 Grand Year End Sale, di mana anda hanya tinggalkan komen di Ugreen Blog dan 2 pemenang bertuah akan dipilih untuk memenangi hadiah seperti PD Power Bank, TWS Wireless Earphones dan banyak lagi. Ikuti laman FB Ugreen untuk maklumat lanjut.


Samsung Umum Exynos 9825 – Pemprosesan Peranti Mudah Alih 7nm EUV Pertama Samsung

Samsung kini mengumumkan cipset terkini keluarannya, Exynos 9825. Ia merupakan pemproses mudah alih 7nm EUV pertama Samsung. Ia pewaris baru kepada Exynos 9820 yang digunakan pada siri Samsung Galaxy S10 – sekaligus terdapat peningkatan dan kecekapan tenaga. Apakah pembaharuan pada Exynos 9825?

Exynos 9825 dikatakan sebagai cip silikon 7nm EUV pertama industri. Exynos 9825 adalah pemproses octa-core dengan CPU 2x 4 gen berpasangan dengan teras 2x Cortex-A75 dan teras 4x Cortex-A55. Konfigurasi ini adalah serupa dengan Exynos 9820. GPU digunakan adalah Mali-G76 MP12.

Exynos 9825 juga mengintegrasikan NPU bersepadu untuk pemprosesan berorientasi AI. Selain itu, ia turut menyokong penyimpanan berasaskan UFS 3.0 dan UFS 2.1 berserta LPDDR4x RAM. Cip ini mempunyai modem 4G LTE secara terbina tetapi boleh dipadankan dengan Exynos Modem 5100 untuk sokongan 5G. Ia turut menyokong persediaan pelbagai kamera dan menyokong paparan 4K UHD (4096 x 2160) serta WQUXGA ( 3840 x 2400).


HUAWEI Mate Xs Bakal Tersedia Di Pasaran Tempatan Bermula 20 Mac?

HUAWEI baru sahaja memperkenalkan generasi baru peranti lipat keluaran mereka menerusi kemunculan HUAWEI Mate Xs, sebentar tadi. Menambah keriangan ramai, nampaknya HUAWEI Malaysa juga berkongsi berita baik dengan mendedahkan HUAWEI Mate Xs bakal tersedia di seluruh negara pada 20 Mac ini.

Pendedahan ini dikongsi menerusi sebuah video pendek berdurasi 30 saat di Facebook rasmi HUAWEI Mobile. Pun begitu, HUAWEI masih berteka teki mengenai harga dan ketersediaan jualan peranti. Jadi sama – sama kita tuggu kemunculannya kelak!


Folioscope

Sekiranya anda suka menghasilkan animasi, muat turun Folioscope yang membolehkan anda untuk melakar imej dan menukarnya menjadi animasi. Hanya ikuti sahaja tutorial mudah yang disediakan di dalam aplikasi, selepas itu anda boleh kongsikan animasi anda dengan ahli komuniti. Lebih menarik adalah anda boleh menyertai pelbagai pertandingan animasi yang diadakan dan bertanding dengan pakar, melalui cara ini anda boleh menyerap idea dan kemahiran baru. Aplikasi ini boleh digunakan bersama Apple Pencil dan juga menyokong fungsi 3D Touch.

Muat Turun


Tempah Vivo V11,V11i Anda Sekarang Di Mana-Mana Laman E-Dagang!

Vivo Malaysia baru sahaja melancarkan peranti baru mereka iaitu Vivo V11 dan V11i dengan harga jualan masing-masing RM1,699 dan RM1,299. Sehubungan itu, anda yang ingin memiliki peranti berkenaan kini boleh membuat penempahan pembelian melalui mana-mana laman e-dagang berikut:

Pihak Vivo seterusnya memaklumkan anda boleh menerima V11 anda bermula 15 September. Manakala, pra-tempahan untuk V11i pula berterusan sehingga 20 September dan boleh didapati bermula 21 September.

Untuk maklumat lanjut, sila layari laman web rasmi Vivo Malaysia.


MWC 2018 : Nokia 6 (2018) Diperbaharui Dengan Kamera Setara Peranti Induk

Sebuah lagi telefon pintar yang dilancarkan oleh HMD Global ialah Nokia 6 (2018). Ia sebuah peranti yang dinaiktaraf daripada model asal pada tahun lepas. Apa yang dibawakan oleh Nokia kali ini, mereka sangat peka dengan kehendak pengguna. Nokia 6 (2018) kini dilengkapi kamera Zeiss dan cip pemproses Snapdragon terkini.

Nokia 6 (2018) dilengkapi kerangka badan tahan lasak diperbuat daripada aluminium siri-6000 dan telah menjalani proses kemasan sehingga 11 jam. Paparan bersaiz 5.5-inci IPS FHD turut dilindungi Corning Gorilla Glass dan keseluruhan badan disiapkan dengan warna dua-tona.

Dikuasakan pemproses pertengahan Snapdragon 630, ia juga ditemani memori RAM sebesar 3GB atau 4GB serta storan 32GB atau 64GB. Mendahului peranti daripada jenama lain, ia sepenuhnya dioperasikan Android One dan dimuatkan bersama bateri 3,000mAh. Pengecasan pantas boleh dilakukan melalui sambungan bicu USB-C.

Bahagian kamera pula, terdapat lensa Zeiss 16 Megapiksel f/2.0 dan kamera depan 8 Megapiksel f/2.0. Ciri yang menarik ialah Dual-Sight yang membenarkan kamera depan dan belakang beroperasi secara serentak. Tidak lupa juga, ciri Bothie untuk tujuan Live di media sosial turut disediakan.

Nokia 6 (2018) akan dipasarkan pada bulan April nanti pada harga bermula sekitar €279 (RM1,388) seunit.


Perkhidmatan BBM Bakal Berhenti Operasi Sepenuhnya Pada 31 Mei 2019

Perkhidmatan BlackBerry Messenger (BBM) pernah popular dan menguasai pasaran satu masa dahulu. Bagaimanapun, perkhidmatan itu nampaknya tidak bertahan untuk tempoh yang lama selepas WhatsApp mula menjadi platform utama untuk perbualan pada ketika ini.

Ekoran itu, kini dimaklumkan bahawa perkhidmatan BBM untuk pengguna akan berhenti beroperasi sepenuhnya pada penghujung bulan hadapan iaitu 31 Mei 2019. Selepas tarikh tersebut, pengguna tidak boleh lagi membuka sebarang mesej mahupun fail yang terdapat di dalam aplikasi BBM mereka.

[SUMBER]


Acer Swift 3 Dengan Kerangka Logam Nipis & Ringan Kini Dijual Pada Harga RM2,899

Selepas pertama kali didedahkan kepada umum pada pamera IFA di Berlin pada September yang lalu, Acer Malaysia telah memperkenalkan komputer riba siri terbaru yang menampilkan kerangka nipis dan ringan dengan Acer Swift 3 untuk pengguna di negara ini.

Dengan ketebalan 17.95mm serta berat hanya 1.5kg, Acer Swift 3 diperbuat daripada kerangka aluminium sepenuhnya. Potongan kerangka yang simetri serta bahagian hujung yang melengkung ini sedikit sebanyak berjaya memperlihatkan rekaan yang lebih premium dan elegan. Walaupun tampil dengan kerangka yang nipis dan ringat, Acer Swift 3 masih mampu memenuhi keperluan pengguna dengan sokongan paparan skrin berukuran 14 inci, yang mana lebih besar jika dibandingkan dengan komputer riba ultra-slim yang lain di pasaran.

Komputer riba yang sangat ringan ini telah dikuasakan oleh pemproses Intel CoreTM i5 Generasi ke-6 ini bukan sahaja menjanjikan prestasi serta produktiviti yang terbaik, tetapi ia juga memastikan penggunaan tenaga yang rendah. Sokongan bateri 48 Wh 3220 mAh pada Acer Swift 3 berupaya menjanjikan ketahanan bateri sehingga 10 jam.

Acer Swift 3 yang dijual pada harga RM2,899 ini tersedia dalam dua warna pilihan iaitu Sparkly Silver dan juga Luxury Gold (boleh didapati mulai November ini). Pembelian boleh dibuat melalui pengedar Acer di seluruh negara mulai 19 Oktober yang lalu. Untuk maklumat lanjut sila hubungi talian Acer Product Infoline 1800-88-1288.


Celcom Tawarkan Diskaun 50% Dengan Kelajuan Lebih 2x Bagi Pelan Internet Fiber Di Sabah

Sempena sambutan Hari Malaysia bermula 16 September 2018, penduduk dan pemilik perniagaan di negeri Sabah kini boleh menikmati tawaran yang lebih baik untuk Internet Fiber Celcom Home Fibre dan Celcom Business Fibre. Kedua-dua pelan ini telah ditambahbaik untuk memberikan lebih daripada dua kali ganda kelajuan sehingga 100Mbps pada potongan harga sebanyak 50%.

Pelan Celcom Home Fibre baharu menawarkan Internet fiber tanpa had bagi kelajuan 100Mbps pada harga RM120/bulan, manakala kelajuan 40Mbps pada harga RM80/bulan, pelan ini turut menyediakan penghala tanpa wayar dan pemasangan secara percuma.

Bagi pemilik perniagaan pula, Celcom Business Fibre Gold Supreme menawarkan internet fiber berkelajuan sehingga 100Mbps pada harga RM130/bulan, manakala Celcom Business Fibre Gold menawarkan kelajuan sehingga 40Mbps pada harga RM90/bulan bersama penghala tanpa wayar, telefon dect serta pemasangan secara percuma.

Kesemua pelanggan Celcom Home Fibre dan Celcom Business Fibre yang sedia ada akan dinaiktaraf kepada 100Mbps secara berperingkat sehingga akhir September 2018. Maklumat lanjut boleh layari laman rasmi Celcom, hubungi Perunding Khidmat Pelanggan di talian 1-300-11-3282, atau lawati Celcom bluecube berdekatan.


Batman: Arkham Knight (PS4) dan Darksiders III (PS4) Tersedia Bagi Muat Turun Percuma Mulai 4 September Di Playstation Plus!!

Siapa sahaja yang tidak suka benda ‘free’ kan?? Ini berita baik buat anda. Sony Interactive Entertainment telah mengumumkan bahawa mereka akan menyertakan beberapa permainan percuma pada September ini bagi pemain di Malaysia.

Permainan percuma tersebut adalah bagi pengguna Playstation Plus yang mana anda boleh memuat turun permainan percuma ini dari 4 September sehingga 1 Oktober.

Permainan percuma yang ditawarkan adalah Batman: Arkham Knight (PS4) dan Darksiders III (PS4).

Bukan itu sahaja, ia juga akan menyertakan tema kalendar Toro bagi bulan September dan Oktober.

Jadi pastikan anda bersedia pada tarikh berkenaan untuk memuat turun permainan ini.

Artikel Berkaitan:


Siri HONOR 30 Bakal Tampil Dengan 3 Cipset 5G?

Ada satu berita menarik bagi peminat peranti pintar HONOR apabila siri HONOR 30 dikhabarkan bakal tampil dengan 3 cipset HiSlilicon iaitu Kirin 820, Kirin 985 dan Kirin 990 5G.

Menurut laporan daripada GSMARENA, HONOR 30 Pro ini dikatakan bakal tampil dengan Kirin 990 5G dan dipadankan dengan 12GB RAM dan disertakan dengan kamera yang berkuasa iaitu 50MP bagi kamera utama.

Bagi HONOR 30 pula, ia dikatakan bakal hadir dengan cip pemproses Kirin 985 dan hadir dengan kamera utama 40MP. skrin juga sangat baik apabila berkemungkinan ia hadir dengan dengan 6.57” AMOLED display.

JAdi sama-sama kita nantikan kehadiran siri HONOR 30 ini pada 15 April ini!!


U Mobile Melancarkan Rangkaian 4G LTE Advanced Di Kota Belud

U Mobile meluaskan lagi servis data Internet berkelajuan tinggi mereka, kali ini Kota Belud, Sabah pula menerima servis data 4G LTE Advanced. Wong Heang Tuck selaku CEO U Mobile bersama-sama Senator Datuk Seri Panglima Dr. Salleh Tun Said Keruak, Menteri Komunikasi Dan Multimedia, telah merasmi dan melancarkan servis terbaru tersebut di dalam majlis baru-baru ini.

Diharapkan servis terbaru yang ditawarkan U Mobile tersebut akan memangkin gaya hidup masyarakat di sana, teruatamanya dari segi pengetahuan teknologi.


Samsung Bakal Hadir dengan Samsung Galaxy Z Flip Lite?? – Hadir Dengan Ulrta Thin Glass??

Samsung Galaxy Z Flip sudah pun dijual bagi pasaran Malaysia. Namun ada satu desas-desus yang menyatakan bahawa berkemungkinan model ini bakal tampil dalam versi Lite.

Menurut satu tweet daripada Ketua Pegawai Eksekutif Display Supply Chain Consultants (DSCC), Ross Young berkata bahawa beliau ada mendengar desas-desus mengenai Samsung Galaxy Z Flip Lite yang hadir dengan Ultra Thin Glass (UTG).

Tidak banyak lagi maklumat yang terdedah mengenai peranti ini. Jadi teruskan bersama kami bagi mengetahui perkembangannya.


Pra-Tempahan Samsung Galaxy Note9 Ocean Blue PERCUMA Pembersih Hampagas Bernilai RM899 – Promosi Hanya 3 HARI!

Samsung Galaxy Note 9 telahpun dirasmikan di pasaran tempatan dengan tawaran harga jualan RM3,699 untuk varian 128GB, serta RM4,599 untuk varian 512GB. Peranti ini mempunyai peningkatan yang ketara pada kuasa, produktiviti, ketahanan unggul dan hiburan penuh, hadir bersama tiga pilihan warna menarik iaitu Midnight Black, Metallic Copper dan Ocean Blue.

Ramai yang berminat pada warna baharu Ocean Blue ini, mungkin disebabkan S-Pen yang berwarna kuning nampak agak unik. Kini Samsung Malaysia membuka sesi pra-tempahan bagi Galaxy Note9 Ocean Blue berkapasiti 512GB, dengan tawaran PERCUMA seunit pembersih hampagas Samsung POWERstick bernilai RM889.

Tawaran promosi ini hanya berlangsung untuk 3 hari bermula 21 hingga 23 September 2018. Yang berminat boleh membuat tempahan di SINI.


Boost Tawar Diskaun 10% Untuk Pembelian Tiket KPOP Music Wave 2017

Pada 24 November 2017, bertempat di Setia Spice di Pulau Pinang akan berlangsungnya konsert pop Korea yang terbesar iaitu KPOP Music Wave 2017. Jadi ini merupakan peluang terbaik untuk anda menyaksikan persembahan bintang-bintang ternama dari Korea seperti B.A.P, Haha, Kim Jong Kook, Rain, T-ara, Kang Gary, Jessica Jung dan ramai lagi.

Dengan harga tiket yang dijual bermula pada harga RM168 untuk tempat duduk CAT5 sehingga RM728 untuk tempat duduk VVIP, anda boleh mendapatkan diskaun sebanyak 10% daripada harga tiket tersebut apabila membuat pembelian melalui aplikasi mudah alih Boost pada peranti Android ataupun iOS menggunakan kod QR. Untuk menikmati diskaun ini yang ditawarkan oleh Boost ini, pembelian tiket boleh dibuat di BuyTickets Office @ Mid Valley (10 pagi hingga 7 malam) ataupun BuyTickets Ticketing Counter @ Sg. Wang (12 tengahari hingga 9 malam).

Cara pembelian menggunakan aplikasi Boost:

Perhatian : Pastikan anda menghubungi BuyTickets Office di talian +603-2280 0363 untuk mendapatkan pengesahan sama ada tiket masih ada terjual ataupun tidak.


ZTE Terima Skor Tinggi Lightwave Innovation Reviews

SHENZHEN, China, 1 April 2021 /PRNewswire/ — ZTE Corporation (0763.HK / 000063.SZ), penyedia bertaraf antarabangsa yang utama bagi penyelesaian telekomunikasi, perusahaan dan teknologi pengguna untuk Internet Mudah Alih, hari ini mengumumkan bahawa penyelesaian pra-tersambungnya, penyelesaian PON+ dan penyelesaian OXC pintar telah menerima skor tinggi Lightwave Innovation Reviews, bagi mengiktiraf kedudukan utama ZTE dalam bidang komunikasi optik.

Penyelesaian ODN pra-tersambung: merealisasikan penggunaan rangkaian optik yang cekap

Penyelesaian ODN pra-tersambung ZTE termasuk siri kotak pra-tersambung untuk nod optik dalaman dan luaran serta kabel optik pra-pasang siap. Bagi menggantikan penyambungan lakuran gentian rumit tradisional, sambungan kabel optik pra-pasang siap yang inovatif menjadikan penyambungan gentian lebih mudah dan meningkatkan kecekapan pembinaan. Penyelesaian ini juga mempunyai penyambung pra-tersambung yang pertama dalam industri yang menyokong “sisipan buta” dan “kunci kendiri”. Hasil daripada reka bentuk modularnya, penyelesaian tersebut menawarkan penggunaan dalam semua cuaca dan menjamin operasi yang lebih mudah serta perangkaian yang lebih fleksibel.

Penyelesaian PON+: Inovasi teknikal F5G dan amalan komersial

Dengan pengoptimuman sistematik dan inovasi teknologi akses optik, penyelesaian PON+ ZTE meningkatkan liputan senario penuh hujung-ke-hujung, kependaman rendah deterministik, visualisasi, keupayaan pengkomputeran rangkaian akses dan keandalan. Ia juga meningkatkan kualiti dan pengalaman pengguna perkhidmatan jalur lebar rumah dan dalam masa yang sama mempromosikan teknologi PON untuk memperluaskan senario bermula daripada kediaman kepada kerajaan hinggalah perusahaan. Selain daripada kelebihan berkenaan, penyelesaian tersebut menyokong perdagangan tradisional dan industri untuk beralih kepada gentian, digitalisasi dan intelektualisasi. Ia membuka jalan untuk F5G dan merangsang pertumbuhan baharu dalam industri-industri, menyediakan asas kukuh untuk susun atur jangka panjang serta pembangunan pelbagai industri.

Penyelesaian OXC pintar berasaskan jalur C++: membina rangkaian optik yang cekap, andal dan mesra alam

Sistem OXC pintar daripada ZTE menyokong maksimum arah optik 32 darjah. Ia dapat diaplikasikan pada jalur C++ bagi mencapai sehingga 1,500T+ kapasiti nod untuk melaksanakan penjadualan perkhidmatan dalam pelbagai arah dengan fleksibel pada nod pusat data teras.

Sistem OXC ZTE menggunakan tiga teknologi inovatif. Pertama, ia berasaskan satah belakang optik. Berbilang gentian optik riben dihalakan dan dimuatkan secara automatik ke dalam papan yang fleksibel sebagai matriks pensuisan optik. Ini membawa kepada pengurangan yang besar dari segi kehilangan sambungan, yang menyumbang selanjutnya terhadap penambahbaikan signifikan keandalan sistem. Selain itu, penyambung optik kejituan tinggi juga digunakan bagi memastikan penjajaran antara muka optik berketepatan tinggi. Penguncian dan pembukaan kunci penyambung yang automatik dapat menahan gangguan getaran daripada persekitaran luar.

Di samping itu, ia mempunyai reka bentuk kalis debu penyambung optik inovatif, yang dapat melindungi satah belakang optik dengan berkesan daripada pencemaran habuk semasa beroperasi. Selain itu, label optik pintarnya dapat melaksanakan pemantauan dan penjejakan panjang gelombang yang pintar, seraya dapat meningkatkan penggunaan rangkaian dan kecekapan O&M dengan ketara.

Lightwave Innovation Reviews disampaikan oleh Lightwave, rakan media yang terkenal dalam industri rangkaian optik global. Lightwave pernah mengadakan upacara penyampaian anugerah inovasi tahunan selama bertahun-tahun yang bertujuan untuk mengiktiraf produk dan penyelesaian terbaik dalam bidang komunikasi optik. Panel hakim terdiri daripada pakar-pakar rangkaian optik ternama daripada kalangan operator rangkaian, pembekal serta eksekutif kanan, penganalisis dan jurutera daripada syarikat-syarikat penyelidikan dan perunding industri.

Hubungan Media:Margaret Ma ZTE Corporation Tel: +86 755 26775189 Emel: ma.gaili@zte.com.cn

Keywords: Computer Networks Computer/Electronics Internet Technology Telecommunications Telecommunications Carriers and Services Telecommunications Equipment

Source: PRNEWSWIRE